
الجزء 1
في وسط الحشود .. وحينما اكون مغمض العينين
..... وحولي الاف الاشخاص من كافه الاجناس ...
استنشق ذلك العطر الذي لا ينفك ان اعتاد عليه كاالاوكسجين ... حينها وفقط .. اميزك
نعم انت ... وهل يغبى علي عليل عطرك ...
ام ترنيم مشيك .. تكاد تكون كصوت اجراس علقت لي منذ صغري ... ومازالت عالقة في مخيلتي
..... تغنييت بك ... انا ذاك الولهان الذي اصبح كالمجنون الاجرد حافيا ... ذاك المتيم ... الذي احتويته ...
إسمك ... كل ما سئلت عن صباحي او مسائي
كيف حالك ... فقط اردد اسمك
اقولها امام الملاء
تعلقت بك ♡
احببتك ♡
..
اصبحت كالذي التف حول الكعبه قائلا
اللهم زدني حبا بليلى ♡
نعم ... ك ذاك المهوس اصبحت انا
... اجل
أدمنتك عشقاا '♡ ~
-
السستر : دكتور اشرف ... كيف حالة المريض الليله
أشرف : اديتو مهدئ حاليا ... يوميا حالتو ذايدة في تدهور .. وماعارف الحل شنو .. نعرضو لي جلسات كهربا ... نكلم اهلو يسفروه برة .. للان نحن عاجزين بالجد ... حالتو تحير
السستر : بس يادكتور المحيرني انو اهلو ماساءلين عليهو 3... سنين تقريبا من اتعينت هنا وانا ماشفت زول زارو ولا جا إطمئن على حالتو
أشرف : المدير العام بيقول انو لاذم نتوصى بيهو ... يعني شكلو اهلو ناس مركز والا ماكان هو بي نفسو قال كدة
السستر : بس في الحالة دي مش ممكن يأذي ناس الترينينج الجايين الاسبوع الجاي؟
أشرف : لا لا هو مابيأذي زول .. بس وقت الحالة تقوم عليهو ممكن يهيج .. والحاله دي بتجيهو يوم في الشهر
السستر : ولي اليوم ده تحديدا
أشرف : ماعندي فكرة بس في اليوم ده بالذات بيجن عدييل
واثناء ماهم بيتناقشو في حالة المريض ... سمعو صوتو وهو بيغني جوة غرفتو كان بالجد صوتو حلوو ... كلو احاسيس ...
كان بيغني غنية مصطفى سيد أحمد # عارفني _ منك ... الغنية طالعه منو وكلها ألم ..
...
السستر : دكتور أشرف ... صوتو جميييل ماشاءلله
اشرف : ماحصل سمعتيه .. مرات كتير بيغني لينا ... اغانيهو كلها حزينه .. بتحسي بيهو بيغني من قلبو ...
السستر : اكيد قبل حالتو دي كان موجوع ... او فقد زول عزيز عليه
أشرف : انا برضو حاسي كده ... # قصي ده وراهو قصه ... ومؤلمه كمان
....
في جانب ثاني من القصه ... حيتحكي بي لسان # همس
....
الجو كان مطر ... والموقف مليان ناس ... والموية دي كاسرة من كل الجهات ... والمظلات اتملو ناس وياكافي البلا كلهم رجال ... ونحن نجري من عربية لي تحت كشك ماعرفنا نعمل شنو في الاخير استسلمنا للمطرة ... البللت ملابسنا وشيتاتنا .. يوم كان آسف من اولو ... مرام صحبتي قالت لي ارح نرقص ذي الهنود مع الجو ده ... سكتها بي ضربه وانا اصلا عارفاها مجنونه ممكن تعمل شوو في المطر ده تخلي الناس دي كلها تشبشب معاها...😂 واخيرا جات حافله ... الصراحه ماكنا عارفنها ماشه وين ... بس الناس دي كلها ركبت ونحن ركبنا مع الراكبين ... موت الجماعه # عيد ...💔😂 لقيت من امي ذي 4 مكالمات ... رجعته ليها لمن ركبتة المواصلات
: الو امي كيفك ... طوالي انفصمت فيني ... من قبيل ما تردي التلفون ده شايلاهو معاك منظر ... وين انتي هسا ... قلت ليها بس اهم شي تروقي الضغط ياامي الضغط بيرتفع 😂 ونفسياا كده ماصح .. قالت لي : خلاص دايره تلفلفسفي فيني ... قريتي قراية المجانين دي وبقيتي ذيهم واحد .. قلت ليها : امممي دي ماقراية مجانين لو سمحتي .. انا بدرس سايكولجي ودي قرايه راقيه ... قالت لي : عايني برضو ما تلفلفسي فوقي .. وين انتي ... قلت ليها : تتفلسفي يمه .. وانا هسا ماشه على الصينيه قربت اصل ... قالت لي : اقيفي قبلك ابوك بيجي يسوقك هسا ... ما تتحركي تمام .. قلت ليها حاضر .. وقفلت الخط ... مرام اتشالقت وقلعت تلفوني ... دخلت الفيس بي حسابي ونذلت بوست طوييل عريض عن مطرة الليله والمغامرات الخضناها ...✌😂 رهف كانت ساكته بس ... هي من نوع الناس البيحبو يتأملو في الطبيعه والمناظر وكدة ... يلا مرام بتقوليها انتي بالذات قرايتنا دي جايه معاك شدييد ... احساس زوله مجنونه مجنونه وطبيعي ساارحه .. وتكتب عن حاجات كده ماانزل الله بها من سلطان ... وصحبتنا الرابعه شغق ... يلا دي الشفقه ذاتها...😂 بتطلع من المحاضرة قبل الاستاذ ... بتصيف قبل الناس وبتشتي قبلهم 😂 ... نوع الناس المستعجل ومتهور طبيعي ... يلا اصلا شلتي دي مافيها ذول طبيعي كلنا مفوتيييين وماعندنا حاجه لي زول ... وصلنا الصينيه نزلنا انا وصحباتي لقينا ابوي راجينا ... ركبنا ورجلينا شايله طييين مبالغ فيهو وملابسنا اتبللت ... والجو بارد ... مرام دي طوالي اشتغلت تعطس ... ابوي يقول ليها يا كافي البلا .. ياساتر ...😂😂 وكل ماتعطس نحن نقبل منها ... عديناها ونسه لغايه ما وصلنا اي وحده بيتها ... بيوتهم كلهم قريبه مني يعني نحن في منطقه وحده مع اختلاف الحلل ...😂✌
وانا وابوي مشينا جبنا مشاوي مع الجو العجيب ده ولقينا امي دي واقفه قصاد الباب ... اول ما دخلنا اتلقتني بي بطانيه ...😍❤ قالت لي : انا ورييتك من ماتشوفي الجو ده قالب كده ما تمرقي ... فاكرة نفسك هنديه انتي
... الليله بيجيك التهاب وتطلعي ذيدي بالسهر ... ابوي قاليها : خلاص يااحجه البت هدي جات يعني تقعد في الجامعه م
ثلا .. طبعا انفصمت في ابوي ...💔😂 وانت قالت ليهو قاعد تسوي في شنو ما تمشي تسوقها ... قاليها وانتي قاعدة بتسوي شنو من قبيل امشي جيبي ليها حاجه سخنه تشربها 🌚 وانا يا بطني فطست من الضحك 🏿✋😂 طبعا هم طبيعي في حالة ناقر ونقيير ... بيتشاكلو شكللل وبيرجعو تاني ... بس الحلو انو شكلهم بدون اساءات لي بعض او تجريح ... ياخ حلويين ...😻
طيب ممكن نتعرف بعد ده؟ 😂
انا همس بابكر احمد ... وحيدة امي وابوي اتولدته وكبرته في الكويت ... ابوي كان عندو شركة عربات هناك وامي محاسبه في نغس الشركه ...🏿👌😂 والمدرسه كانت جمبهم .. يعني اليوم كلو قصادي وانا قصادهم 💜 عندي صحباتي كتاار في العمارة وفي المدرسه وفي النادي ... ابوي كان مسجلني في نادي القادسيه للفروسيه ... بحب الخييل بي طريقه ...😻 وعايشيين حياتنا ... وماحصل جيت السودان من ولادتي .. لغاية ما جا اليوم الاتوفا فيهو جدي الله يرحمو ....💔 اول مره اشوف دموع ابوي ... وهو معودني انو اشوف ضحكتو دايما ... تاني يوم حجزنا وجينا هنا السودان ... طبعا ابوي تم 15 سنه ما جا السودان .. بس ماكان مقصر مع اهلو بالذات جدي وحبوبه .. حتى مرة جابهم ذيارة لينا في الكويت ... ودي كانت اول مرة اشوف اهلي ... حبوبه حنيينه شديييد اما جدي بتاع نكات ذي ابوي .. لمن يحكي لي كيف كان بيركب الحصان ويقدل بيهو ونسوان الفريق يتخجلو ويتكلمو فيهو .. وحبوة تسمعو وتقعد تشاكل فيهو 😂😻.....😂 بالجد اخلا ثنائي بعد امي وابوي 💜
بس خبر وفاتو جانا ذي الصاعقه ... كلنا زعلنا عليه شدبييد .... وجينا السودان
ايام البكا الاولى عدت وكان كل يوم اعداد الناس بتخف ... وقتها كان عمري 14 سنه ... ومدرستي كانت شغاله .... عمتي اقترحت على ابوي انو يقروني هنا ... اصلا انا بحب السودان حبه حبه .. حصحاصة حصحاصة ... لمن يكون في لمة اصحاب ابوي سودانيين وكده بتشبك فيهو الا امشي معاهو ... حتى امي وابوي ماكانو بيتكلمو كويتي الا كلمات بسيطه ... يعني هويتي هي هي 😌...🀾􏄞 استقرينا بعد وفاة جدي في بيت العيلة .. بس عماتي ما كانو بيحبوناا وبيعاملونا بي طريقه كدة رف عديل ....
ابوي قرر انو نرحل عشان نتفادى المشاكل
....
وفعلا رحلنا وخليناهم مع مشاكلهم
بس الاحلا 💜😻
انو جبنا حبوبه تعيش معانا
الجزء 2
يبدو وبشكل كبير إنكِ أتسعت وتمددت في قلبي فأصبحتُ أراك مع كل الأتجاهات وكأنك ظلي .💕💕
......
قمته واتربيت مع امي وحنان حبوبة وحب ابوي ... ماقصرو علي في شي ... دايما موفرين لي اي شي .... بس الله ماانعمني بي أخ او أخت يملو علي البيت ... بس عوضني بي # مرام حبقلبي المجنونه ... دي كائن كدة لايوصف ...❌😂 هي برضو وحيدة امها بس ابوها عندو اولاد من مرتو التانيه .. والغريبه انهم بيحبوها شديد وبيهتمو بيها هي اصغر وحدة فيهم ... بعد وفاة مرة ابوها الاولى اولادو كانو صغار اتزوج # مريم .. ام مرام عشان تربي ليه # عثمان # عمار # عبدالرحمن ...
عثمان اتزوج واغترب بيجيهم اجازات ... عمار اتخرج وحاليا شغال في منظمة دوليه ... دايما في حالة سفر ... غايتو بقول ليها اخوك شغلو ده مامطمني ..💔😂 الولد فجأه كده بقى بلح شامه بس ...🏿👌😍 عبدالرحمن آخر واحد ... ده في العمر اكبر مننا بي سنتين ... بيقرا طب في السنه الاخيرة ليهو ... شخصيتو صعببه ومامفهوم نيهائي ... لمن امشي ليهم بحاول اتفاداهو بي قدر الامكان ☹... بيعاين ليك كأنك كافر الجاهليه المرتكب معصية ... بالجد بحسو متخلف ..🀾􏄞😂 ومرام دايما بتشاكلني ... بتقولي انتي ما بتعرفيهو كويس ... وانا لي معاها اكتر من 7 سنوات ...🌚 المهم ... مرام هي الملت علي دنيتي صحبة الثانوي ودخلنا جامعه وحده ... وقرينا # علم _ نفس ...💜 لاقينا في السنه الاولى شفق ... ورهف اتعرفنا عليها بالصدفه في سنه تالت ... وحاليا نحن # سناير👏😌 ... باقي لينا ايام ونتخرج .. طبعا الجامعه دي ماعندنا ليها شي ... ذي ماقلت ليكم بنحضر محاضراتنا ونعديها حوامات ومرقات ومافي مطعم جديد ما اكلنا فيهو 😂...🀾􏄞 والبيحير بعد ده كلنا في قائمه الشرف 😌...👏 اولتنا رهف انا التانيه طوالي ... شفقه ومرام امتياذ .. دايما كده ...😊
...
صباح يوم الجمعه منو وبكرة ح ننزل تريننج في مستشفى للامراض النفسية ...
مرام ضربت لي : ميسووو 😻 ... يابقرة 🌚
قلت ليها اصطبحنا ..😐 قالت لي خشي ليك في عباية سوورعه جاياك انا ... قلت ليها مالك في شنوو ... ومارقين وين ؟قالت لي يابت ماشين السوق البنات شوية ويجوني في البيت ... بكرة نازلين مستشفى ياابت وفي دكاترة سمحييين احتمال امرق لي بي عريس من هناك ☹...💔 قلت ليها و ابا بكر 😂 ؟ قالت لي حمس 🌚.. احسن تلبسي وخلي المعط .. قلت ليها طيب تعالو بتلقوني جاهزة..🀾􏄞😊 قفلت فيني الخط بدون مقدمات 😂 حيوانه خلاص ....❌🏿☝
مشيت استحميت وصليت ولبست لي عباية .. صبحت على حبوبة .. لقيت ابوي مرق يجيب الخضار اصلا كل جمعه بيمشي الصباح هو وعمو سعيد راجل جيرانا ... شلت القروش من امي وكلمتها توري ابوي ... جو البنات بي ركشه مبكششه 👏😂 وسيد الركشه زول اصلي مشغل اغاني زنق ومرام جوة شغاله هزاز بس ... قليلة ادب...😂😂 امي مرقت بي صوت الاستيريو وحلفت كان نمشي بي الركشه دي ... لمن سيد الركشه زعل وابا يشيل قروشو فحط فينا 😂😂😂 .. خلا امي تكورك فيهو كواريك .. قالت ليه ركشتك السكرانه دي التقول برادو .... مرام قالت لي امي ... هسا ياخالتو # عسجد لو خليتيهو يسوقنا فيها شنو الركشه مبكشه يااخ واغانيه كاربه ... ليه ياخالتو ليه 💔☹امي ولااتفاهمت شاالت يدها وجضمتها جضييم 😂 قالت ليها كمان جابت قلة ادب 👏 منظرهم مضحك شدييد .... المهم اتكشينا بعد توصيات الحجه ومشينا السوق ... لقينا تيشرتات وبلاوذ حلوة شدييد .... طقمنا كم لبسه ورجعنا البيت مع المغرب وطبعا في السوق مرام وشفق ماخلو بياع ماشاكلوه 😂 رهف اشترت الوان كدة اعوذ ب لله بس 👏😂 قال شنو انا الالوان دي بتحسسني بي طمأنينه .. مرام قالت ليها طمانيه بتاعت راس قلبك 😂🏿👋 الوانك دي في القميص الكنقولي ماف
. اي زول رجع بيتو .. كنا مستعدين نفسيا لي يوم بكرة ... جهزته ملابسي ب ليل ودعيت مايلاقوني مجانيين يطلعو ذيدي ..🏿☝😂 ونمته بعد صليت .... نومة طويله ... صحيت الساعه 8:00 ... الليله وووب 🏿🙆 مع خلعتي حقت الصحية المتأخرة ... دخلت علي مرام ذي القدر ...😂 قلت ليها اعووذ ب لله 😳 قالت لي قومي قامت قيامتك انتي متاخره ساعه كامله وما بتردي على التلفون وامك وابوك مافي ... انتي شنو يااخ بقرة دب .. قرد 🌚 ... بلا يشللك 🏿👋 قومي سرييع
قلت ليها امي وابوي وين ؟
قالت لي ماعارفه حبوبتك لاقتني تحت .. قالت مرقو
قلت ليها خلاص مسافه مااستحمى بس 🏿☝😊
لبست واتجهزته وقعدنا حمودي ود عمي سعيد مع حبوبه .. لانو مؤجز ماعندو مدرسه .... هو في تالت اساس لكن ماشاءلله تفكيرو تفكير رااااجل كبيير 😂😂 مابيخلينا نمشي الدكان اذا هو شافنا .. بيرجعنا طوالي 😻 الله يحفظو عشان كده ابوي متكيف منو
وصلنا الجامعه لقيت ناس الدفعه كلهم مشو ❌☹
حتى شفق ورهف 😂
سالنا من اسم المستشفى وركبنا لينا امجاد ... طول السكه مرام بتقول لي عمو السايق .. سررررع يااعموو سررررع ولمن يسرع بتقووول ليهو لالا عليك الله اقلبا بينا لا اقلبا عليك الله 😂😂
حيرتو عمو المسكين ... وصلنا المستشفى ول
قينا اتنين من اولاد دفعتنا واقفين جمب البوابه بيسجرو ياكافي البلا ...❌🌚
مرام سألتهم وين الباقيين ونلقا الاساتذة وي
ن ..
. وصفو لينا ودخلنا طوالي ..
مرام قالت لي عطشانه .. قلت ليها خلاص دي كفتريا ارح نشتري منها ....
مشينا لقينا ولد حلبي قرررض بي معنى الكلمة .. يااخ عليهو حلاة ملامح وماشاءلله حاجه كدة بالجد سمحه ... سممممح ياخ 😻 لابس ملابس المرضى لونها لبني ... بالاول قلنا ده واحد من المجانيين لكن مرام قالت لي مجنونه انتي دي والله ... مجنونه انا 👏😻
وبقت تغني .. لاقيتو بالصدفه
انا انا قلبي رففففه 👏😂
وطبعا هو يعاين ليهاويتبسم
وهي تشييييل وتتكشم وتتخجل 😂😂😂
قالت ليهو لو سمحت ممكن موية ؟ 😻!
قاليها جدا .. بي صوت كدة ✨🏿👌😍😍
طبعا مشى يجيب لينا المويه
ومرام حالفه كان توقف انبراش في الولد 🏿☝😂😂
وااي الولد جاب كريستاله موية كبيرة .... مرام مدت يدها عشان تشيلها
ووو ❌😳😳😳
الجزء 3
الدنيا زي ضل الضهر
اتحلي بالصبر الجميل
ما دام نهاية الناس قبر ...
.....
نواصل الصدمة 😳😳😱... طبعا الولد شايل كرستالة مقدده 😂...😂 ورشا بيها مرام رش ... مرام بقت تصرخ وجارية الحوش كلو ...
وانا ما فاهمه شي 😂.. مخلوعه ذيها واحد ... وهو يضحك وساكيها ويرش في المويه لغاية ما جا دكتور ووقف قدام مرام ...
الدكتور : قصي ... ده شنو التصرف ده
قصي بي ضحكه طفوليه .. اي طفوليه عديل ... وبينطط ابا يقيف كلو كلو 😳... بعد السماحه والوجاهه دي طلع ما طبيعي ... الدكتور ساقو من يدو .. وطبعا وهو ماشي بينطط وبيصفق بيديه .... بالجد ما طبيعي 😔💔
طبعا مرام حالتها بقت كعبه .. اطرينا نمشي الحمامات عشا ملابسها تجف ... والميك اب سال 😂❌.. والحاله بطاله ... اصلا كم مرة بقول ليها انتي بدون ميك اب حلوة .. بس هي لو ما خرتت البدرة دي خرت ما بترتاح 😂❌
بعد داك مرقنا لقينا رهف وشفق ... شفقه جاتنا جارية ... ورهف ماشه بالبطئ التقول عروس ... شفق قالت لينا .. كنتو وين انتو فاتتكم اللفه حقت المستشفى 😍.. ياخ فيها اماكن حلوة كيف ... ولا العجب النجيلة البي ورا ديك .. واي من المووت بس 😍😍❤.. اتخيلو انو حانبيت في الميز ده ... واشرت على مجمع سكني بسيط بس حلو وراقي ... قلت ليها نحن ماشفنا شي دايرين نشوف . رهف قالت لينا خلو خالدين يلففكم ...
طبعا خالدين ده اسمو خالد لكن عشان زول طويل وعاتي بيقولو ليهو خالدين 😂😂😂💔
خالدين جا وورانا المستشفى حتته حتته ... واكتر مكان اثر فيني لمن جينا بي عنبر الاطفال ... ياخ ملائكه بس ... حلويين حلاا ... بس للاسف المربط مربط ... والماسكنو بي جنزير ... والراقد وبيعاين للسقف وما بيتلفت .. ولا البتركب لعبها وبتفكفك ... يقطعو القلب بالجد ربي يشفيهم 💔😞
... وجينا لي آخر قسم .... كان تابع لي ذيادة الكهربا ... ناسو رايقين شديد عكس ما توقعنا يعني 😂 لكن اكتشفنا انو بيهدئوهم بي حقن عشان يبقو عاديين واول ما مفعول الحقنه تخلص بيشتغلو راب هندي 💃👏😂😂......💃 مرينا بالغرف .. غرفه غرفه .. وكلهم كانو بي قزاز مقوى ... اخر غرفه دي كانت عاديه مافيها جزء كاشف والباب كان شبه مقفول ... بعد شويه نسمع غنيه # متيم _ بالهوى
... واااي من الصوووت 😍😍❤ حلووو لي درجه ❤....👌😭 وفيهو بحه كدة ما طبيعيه ... ياخ صوووت بيخش القلب توووشك ❤😍😍 شعرت جسمي لمن قامت .... مرام قالت لي سامعه 😍 ؟ ! قلت ليها اي اي 😍❤ خالدين قالينا هوي ارح بعد ده المغرب قرب يأذن ... انا طبعا لاييووووقه لي ابعد الحدوود صممته انو اشوف من البيغني وعندو الصوت الجميل ده ... فتخت الباب براحه .. اتفاجأ ليك بالولد القبيل سك مرام بالمويه # قصي ....
قاعد فوق الكمدينه ... وخالف رجل فوق رجل ومغمض عيونو ... واااي احساس بيغني لمن يقول # خطاي _ والخطى _ ماهو _ خطاهم ❤😍😍😍 لمن بكييت 😭😭... وبقيت اتشهق 😂😂.. اي انا حساسه بعيد عنكم ...
بعد شويه فتح عيونو .. قالي # مالك 😄
قلت ليهو ولا شي ... قام نزل من الكمدينه وجاي علي ... انا طبعا رجليني التقول قطعت شاحن ... غير الرجفه ابت تتحرك كلوكلو 😱 وقصي لسه جاي علي ... ياربي ده بيفكني بي شنو هسا ان شاءلله يجي زول يحلني 😖... وبقيت انادي ياخالديين .. مرام ... زفته مرااام ... وقف قدامي 😦.. قالي بتكوركي مالك انتي ... قلت ليهو انا ☝😟 ابدا والله ما كوركت ☺.. قالي لا بتكوركي ... وبالمناسبه انا بكره الكوراك .... بكره الكوراك بكره الكوراك ... بقى يعيد في الجمله دي قريب عشرين مرة ... بعدها قعد في الارض ومسك راسو ومرر يدينو في شعرو وبقى يشد عليه .. ماتصرخي انا جايييك ... لااالالا ماتسرخي .... خلاص جيت 😳 اتخيلتو المنظر ... بعدها بقى يبكي ... ويقول ... لا ماتخليني عليك الله ... ماتروحي وتخليني ... وبكى حاار من جووة يقطع القلب عدييل ....
واي انا من شدة ما بكيت معاهو لمن حسيت راسي لفه .... باكية خوف 😬 وانا بهدي فيهو وهو يشيل ويترجاني قولي ليها ما تمشي وتخليني ... وانا بقوليهو خلاص ماتبكي .. وبس معليش وبهدئ فيهو .. شويه كدة جا الدكتور القبيل حجز مرام منو ... ولقاني قاعده معاهو في الارض بنعزي سوا 😂😂😂... قالي ده شنو 😳.. قلت ليه حلف كان يسكت ... قالي وانتي الجابك عندو جوة شنو ... قلت ليعو كان بيغني وصوتو جزبني قمته دخلته ... قالي ممنوع يااستاذه انك تدخلي غرفه مريض ... ممكن يأذيك عادي .... وانا ماعارف اللييله طلعتي منها كيف .... قلت ليهو قاصد شنو .. قالي ساعديني بالاؤول نرفعو واعملي حسابك ... اول ما الدكتور مدى يدو قصي وقف بكا .. مسك الدكتور من يدو .. ولواها ليهو
الدكتور صرخ علي .. قالي بي سرعه جيبي حقنه مهدئه ... ونادي الاصطاف ... سرعه .. وانا واقفه في مكاني مخلوعه 😳.. قالي سووورعه ... جريت ماعرفت امشي وين .. صادفت خالدين ومرام .... خالدين قالي مالك ... قلت ليهو اجري الغرفه القبيل ساعد الدكتور ومرام انتي تعالي معاي ... خالدين مااتردد طوالي جرا 😂 سوبرهيرو ..
انا ومرام جبنا كم دكتور ومعاهم سستر وحده ... طبعا كلنا جارييين خلينا المرضى ديل يعاينو لينا سااي 😂😂
لمن وصلنا لقينا قصي لاوي يدين الدكتور وخالدين 😱...😱 طبعا القوة دي جاتو من وين ... راجلين ... وبعدين خا
لدين يعني 😳 ماممكن ... جو باقي الدكاترة ... والله رشمهم ليك رششم ... ضايرهم حلاة مضايرة ... السستر جرت 😂 ومرام دخلت تحت السرير ... بقيت انا بس 😳 وهو بقى يعاين .. لي ... خالدين قالي اجري يا همس ... اجري .. وانا كالعاده مابقدر مع الخوف مابقدر اتحرك 😭😭 وقفت مكاني بس وهو جاي علي ... عاين لي شديييد ... وقرب مني 😭 انا قلت الليله ياهمس البارودي ماتحلك في تشويه وشك ... الليله اقبل بي وين .. وهو كل ماليهو يتمادى .... قام رفع يدووو .. خالدين شغال يقوليهو ياحيوان لا ... افتكرتو داير يضبني طوالي ضاريت نفسي بي يديني ... احس انو في زول بيربت على راسي 😳.. ي ربي انا بيكفنو فيني ...😂😂 سليمه سليمه؟؟قلعت عويناتي براحه براحه .. بقيت اعاين القاهو ليك رجع للحالة القبيل ... وعيونو مدمعه ... واي من ملامح وشو وهو بيبكي ... وانا طبعا مصدومه لسه ... قلت للدكتور ... كدا اطلعو وخلوه معاي ... الدكتور هو ذاتو اتحير كيف مااذاني؟ ... طلعو كلهم الا مرام تحت السرير ...
قعدته معاهو في الارض .... قلت ليه زعلان ... قام هز لي راسو بي معني اي 😔.. قلت ليه المزعلك منو ... قالي انتي 😞💔... وطبعا لسه مصدومه انا ... قلت ليهو انا عملت ليك شنو طيب ... مارد علي .. قالي اطلعي برة بي نبرة جااده كده 😳... قلت ليهو اااا .. قالي بررة قلت ليك ... المهم اتسحبت في الارض براحه عشان اقوم .. ومرام من تحت السرير بتاشر لي نظام انا . .. ماتمشي وتخليني 😂😂😂 واقعدي .. وانا ديك يالزوغه .. ماصدقت لقيت الباب فاتح طوالي طلعته .... وخليت مرام جوه ... لقيت خالدين والدكاترة بره معاهم شفق ورهف قالو رجعت البيت ... خالدين سالني .. وين مرام 😳.. قلت ليهو تحت السرير ماتخاف 😂... كلنا جينا ... جمب الباب لقيناهو رقد في سريرو ولسه بيبكي ... ومرام تتحبي ساي عشان تطلع 😂😂 واي ياخ تاني بكاني معاهو .... مرام مرقت برة وهي ميته من الخوف ... ونحن الضحك شرطنا 😂😂 الدكتور قال للسستر ... اتصلي بي دكتور ايهم ... سرعه خليه يجي .... طبعا نحن استأذنا بعد داك ... خالدين وصلنا كلنا بي عربيتو وبعدها رجع هو .. طبعا خالدين ده زوول فردددة للاخير ... نوع الناس السند ووقفتها وقت الحارة ..... وهو كمان مكسر في مرام لكن مرام ما بتديهو وش ... بتقول هو ولد معاها في العمر مابتعرسو 🌚...
هو عمرا اكبر مننا بي سنتين ... وبعدين بي شغلو زول قدر نفسو ... عموما مرام ... ح تلف وتلف .. وترجع ليهو ❤😊
.... اما انا رجعته البيت عباره عن كسيييح بس ... بعد مااستحميت وصليت ... رقدته وبقيت افكر في قصي ... ياربي هو لي من دون الناس مااذاني انا .. وسبب حالتو تكون شنو ... ولا اصلا هوكان كده من يومو ....
فضلت افكرر افكرر لغايه ما نمته ...
الجزء 4
أخاف أن أحبك فأفقدك فأتألم، وأخاف أيضاً أن لا أحبك فتضيع فرصة الحب فأندم، فعلمني كيف أحبك بلا ألم، وأن لا أحبك بلا ندم . خيارين أحلاهم أمر 💔
......
صحيت الصباح ماسكني صداااع شدييد ... ضربت لي مرام ... رديت ليها وصوتي منتهي ❌.. الو .. قالت لي اللواايه ياهمس .. التلوي خشمك .. يابت مامعقولة الاستهتار ده عارفه الساعه كم ... قلت ليها بي برود .. لا 🌚... قالت لي ياخ انتي متخلفه ولا شنو نحن هسا شغالين دورة في المستشفى ... الساعه 10 يافهييمه .. قومي الحقينا عشان الدرجات ماتروح عليك ... قلت ليها من قبيل ماجيتي تصحيني ليه 💔..😢 قالت لي ... شغاله منبه عند حبوبتك انا 😏 قومي خشي في اي شي يخش فيك جن كلكي شاحدة الله ... وقفلت الخط 😂...😂😂 والله دايما بقوم مخلوعه وبجهز سوورعه .... الليله فيني حماس ومتشوقه اني اتعامل مع المرضى وكيف اقدر اعالجهم ... وبالذات الاطفال 😍❤... لبست لي لبسه من الاشتريتهم قبل ماننزل ... اسكيرت بني وقميص ابيض مخطط بالعرض خطوط طويله بني بي حرجلي ... لبست طرحه حرجليه واسبورت ابيض .... نزلت لي امي لقيتها بتحضر مع حبوبه في التلفزيون وابوي كالعاده مرق .... امي قالت لي بعدين ماتتاخري ماشين ناس عمتك ... قلت ليها وشووو 😳 ناس عمتو ياامي لا 😔 حبوبة قالت لي ياابت هووي كمان بناتي بتتكلمي فوكقن قدامي 😳 قلت ليها حبوبه معليش ماقاصدة والله لكن بناتك بتاعات شوشرة وفتن حبوبة قالت لي .. وقليلات الادب كمان 👌..😂 عاد ياحبوبة تماام 👏😂 وامي مخلوعه من رد نسيبتها ... استاذنت منهم .. بعد ماشلت قروشي ❤ اهم شي ... ركبت المواصلات ... وكنت خاته السماعه بسمع في اغاني .... ومامنتبهه مع الجمبي منو ... بس بحس انو رجلو دي اتلصقت في رجلي عدييل 😳 اججي يااناسنا .. زحيتها منو مرة ومرتين وتلاته وهو مصر يجيبها علي ... انا بقيت عاصرة الشباك عديل ... الكمساري لاحظ لكن ولا سالو 😒... بس لمن كترها طلعت دبوستي وغزيتها في الاسكيرت ... قام اطعن 😂😂 ولما كراعو عليه .... وصلت المستشفى طقطته ... جيت انزل مازح لي .. قلت لي لو سمحته نازله ... زح لي رجلينو ... قلت ليهو لا قوم عديل ... قام ولمن جيت مارقه هبشني في ضهري ... ويدو كانت مااشه .. بس مسكت ليك يدوو .. وقلت للكمساري اقفل الباب ... الكمساري طبعا مغيوظ منو من قبييل طوااالي قفلو الباب وشلت يدي اديتو قافل في وشو لمن اتكيف .. رفع عينو قالي انتي .... ودبلته ليهو الكف وهو را
راجل حلبي ... وشو ده طبع عديل من كفوفي ... وقلت ليهو انا من قبيل مستحملاك .... انتو لقيتو التفاهه دي وين ... السودانيين معروفين بي انهم الاحترام بي حد ذاتهم .... يعني مفترض ياعمو في مكانتك دي تحترم نفسم وتشوف ليك صلاة تنفعك اخر عمرك .... بدل الفارغه البتسوي فيها دي ... انت عارف انو انا زعلانه من نفسي شدييد لانو ضربت واحد قدر ابوي ... بس يستاهل ولو في كان برطوش كان صقعتك بيهو ... نحن نطير وين في بلد ماترحم .... الشارع يشاغلك .. سيد الدكان يشاغلك ... الفي الحافله ... نمشي وين نحن ... حمرتة ليهو شدييييد ... وقلت للكمساري افتح الباب ... جيت نازله قام سواق الحافله مد لي راسو بي الشباك .. قالي انتي لو في زيك عشرة بس في البلد دي كان عمرت ❤😍😍 وااي طبعا كلامو فك لي زهجتي كلها 😂 اصلا بحب الاطراء .. شكرتو ودخلته المستشفى ... لقيت
هم عاملين تمارين للاطفال 😍❤ الما بيقدرو يستوعبو الاوامر ... جايبين واحد لابس بارني والتاني لابس تويتي ... ماسكنهم وبيمشو بيهم .. في طفل عمرو ذي 4 سنوات ... متوحد .. يلا بيمشي براحه براحه ... لكن هو شافع ماشاءلله 😍😍😍 حلو شدييييد ونضييف ... شافع تتمنيه بالجد ❤... مشيت سالتو .. قلت ليهو اذيييك ... بقى يقولي اشييك اشيك اشيييك 😂 قلت ليهو انت تمام .. قالي تمام تمام تمام .. قلت ليهو اسمك منو ... قالي منو منو منو حمد منو منو منو حمد ... هو بيتعلم الكلام ياداب لكن الحاله حقتو كوييسه شدبيد ... بعد شويه بقى يبكي .. قمته شلتو وبقيت اسكت فيهو ... جاتني بت كده عمرها بيكون 26 كده .. حلوووووة 😍 جنس حلاة ... جاتني جاريه كدة .. قالت لي عززبك صح؟معليش ... وشالتو مني وبقت تلاعب فيهو ... حموود حبيب ماما والقاب كتيرة كده 😍... قلت ليها اكيد ولدك ؟قالت لي اي ☺ قلت ليها ماشاءلله ربنا يحفظو ويشفيهو ليك ... قالت لي اللهم اميين ... وانتي دكتورة هنا؟ !.. قلت ليها لا انا تريننج ياداب ... قالت ايواا موفقه ي رب ... قلت ليها تسلمي واميين استأذنت منها ودخلت جوا .. شايفه من هناك شفق بتتكلم مع بت اسمها خنساء من دفعتنا ... مشيت سلمت عليهم .. طبعا احساس لابسين لابكوت 😂😂😂 خلعوني . نحن مادكاترة نحن اطباء نفسيين ماعندنا علاقة بيهو .. ده في فهمي العقيم طبعا .. اول مرة اشوف مستشفى وكدة 😂...
شفق قالت لي متخلفه وماحااسألك بس 😂😂... ونحن بنتونس كده ..
جو بنات دفعتنا جاريييييين ووراهم الاولاد 😂😂 طبعا نحن ماعارفين الحاصل شنو .. جاريين جري والبنات ديل يكوركو .. وواااي واجرو
وو اجروو .
في نص الامة الجاريه دي رهف لاقتنا ... وقفناها في شنو .. قالت لينا .. قصصصي 😵... اجروووو
قلت ليها مالوو 😨... قبلنا لقيناهو شايل سير الدرب وبيظعط بيهو اي زول في
وشو ....😂😂😂... رهف البياعه فكتنا وجرت ... وشفق وخنساء جروو .. بقيت انا بس .... طبعا عارفين لمن اخاف ما بقدر اتحرك 😖 وزولنا جاي علي 😱.. الليله وووب يحلللك الله ياهمس يحلك الله 😱...😱 وبرااي في الممر طبعا وقف قصادي قالي بي صوت طفولي ... صباح الخير 😊... قلت ليهو صبااااح ااالننو ن ور 😢... قالي امبارح مشيتي ليه .. قلت ليهو عشان الوقت اتأخر .. قالي طيب ارح اتونسي معاي .. قلت ليهوو ... ط ط يب .. انت ارمي الشايلو دة .. قالي حاضر 😊.. اتخيلو معاي الزول دة في لحظة بيكون طفل بريئ وفي لحظة بتحول لي سفااح 😂.. بقيت ماقادرة افهم الحاصل شنو ... عموما الفهمتو انو انا ما بيأذيني ... ليه ولي شنو ... مامعروف
اكيد ورا معاملتو لي قصه ....
# لها _ بقيه ♥
# يتبعأخاف أن أحبك فأفقدك فأتألم، وأخاف أيضاً أن لا أحبك فتضيع فرصة الحب فأندم، فعلمني كيف أحبك بلا ألم، وأن لا أحبك بلا ندم . خيارين أحلاهم أمر 💔
......
صحيت الصباح ماسكني صداااع شدييد ... ضربت لي مرام ... رديت ليها وصوتي منتهي ❌.. الو .. قالت لي اللواايه ياهمس .. التلوي خشمك .. يابت مامعقولة الاستهتار ده عارفه الساعه كم ... قلت ليها بي برود .. لا 🌚... قالت لي ياخ انتي متخلفه ولا شنو نحن هسا شغالين دورة في المستشفى ... الساعه 10 يافهييمه .. قومي الحقينا عشان الدرجات ماتروح عليك ... قلت ليها من قبيل ماجيتي تصحيني ليه 💔..😢 قالت لي ... شغاله منبه عند حبوبتك انا 😏 قومي خشي في اي شي يخش فيك جن كلكي شاحدة الله ... وقفلت الخط 😂...😂😂 والله دايما بقوم مخلوعه وبجهز سوورعه .... الليله فيني حماس ومتشوقه اني اتعامل مع المرضى وكيف اقدر اعالجهم ... وبالذات الاطفال 😍❤... لبست لي لبسه من الاشتريتهم قبل ماننزل ... اسكيرت بني وقميص ابيض مخطط بالعرض خطوط طويله بني بي حرجلي ... لبست طرحه حرجليه واسبورت ابيض .... نزلت لي امي لقيتها بتحضر مع حبوبه في التلفزيون وابوي كالعاده مرق .... امي قالت لي بعدين ماتتاخري ماشين ناس عمتك ... قلت ليها وشووو 😳 ناس عمتو ياامي لا 😔 حبوبة قالت لي ياابت هووي كمان بناتي بتتكلمي فوكقن قدامي 😳 قلت ليها حبوبه معليش ماقاصدة والله لكن بناتك بتاعات شوشرة وفتن حبوبة قالت لي .. وقليلات الادب كمان 👌..😂 عاد ياحبوبة تماام 👏😂 وامي مخلوعه من رد نسيبتها ... استاذنت منهم .. بعد ماشلت قروشي ❤ اهم شي ... ركبت المواصلات ... وكنت خاته السماعه بسمع في اغاني .... ومامنتبهه مع الجمبي منو ... بس بحس انو رجلو دي اتلصقت في رجلي عدييل 😳 اججي يااناسنا .. زحيتها منو مرة ومرتين وتلاته وهو مصر يجيبها علي ... انا بقيت عاصرة الشباك عديل ... الكمساري لاحظ لكن ولا سالو 😒... بس لمن كترها طلعت دبوستي وغزيتها في الاسكيرت ... قام اطعن 😂😂 ولما كراعو عليه .... وصلت المستشفى طقطته ... جيت انزل مازح لي .. قلت لي لو سمحته نازله ... زح لي رجلينو ... قلت ليهو لا قوم عديل ... قام ولمن جيت مارقه هبشني في ضهري ... ويدو كانت مااشه .. بس مسكت ليك يدوو .. وقلت للكمساري اقفل الباب ... الكمساري طبعا مغيوظ منو من قبييل طوااالي قفلو الباب وشلت يدي اديتو قافل في وشو لمن اتكيف .. رفع عينو قالي انتي .... ودبلته ليهو الكف وهو را
راجل حلبي ... وشو ده طبع عديل من كفوفي ... وقلت ليهو انا من قبيل مستحملاك .... انتو لقيتو التفاهه دي وين ... السودانيين معروفين بي انهم الاحترام بي حد ذاتهم .... يعني مفترض ياعمو في مكانتك دي تحترم نفسم وتشوف ليك صلاة تنفعك اخر عمرك .... بدل الفارغه البتسوي فيها دي ... انت عارف انو انا زعلانه من نفسي شدييد لانو ضربت واحد قدر ابوي ... بس يستاهل ولو في كان برطوش كان صقعتك بيهو ... نحن نطير وين في بلد ماترحم .... الشارع يشاغلك .. سيد الدكان يشاغلك ... الفي الحافله ... نمشي وين نحن ... حمرتة ليهو شدييييد ... وقلت للكمساري افتح الباب ... جيت نازله قام سواق الحافله مد لي راسو بي الشباك .. قالي انتي لو في زيك عشرة بس في البلد دي كان عمرت ❤😍😍 وااي طبعا كلامو فك لي زهجتي كلها 😂 اصلا بحب الاطراء .. شكرتو ودخلته المستشفى ... لقيت
هم عاملين تمارين للاطفال 😍❤ الما بيقدرو يستوعبو الاوامر ... جايبين واحد لابس بارني والتاني لابس تويتي ... ماسكنهم وبيمشو بيهم .. في طفل عمرو ذي 4 سنوات ... متوحد .. يلا بيمشي براحه براحه ... لكن هو شافع ماشاءلله 😍😍😍 حلو شدييييد ونضييف ... شافع تتمنيه بالجد ❤... مشيت سالتو .. قلت ليهو اذيييك ... بقى يقولي اشييك اشيك اشيييك 😂 قلت ليهو انت تمام .. قالي تمام تمام تمام .. قلت ليهو اسمك منو ... قالي منو منو منو حمد منو منو منو حمد ... هو بيتعلم الكلام ياداب لكن الحاله حقتو كوييسه شدبيد ... بعد شويه بقى يبكي .. قمته شلتو وبقيت اسكت فيهو ...
جاتني بت كده عمرها بيكون 26 كده .. حلوووووة 😍 جنس حلاة ... جاتني جاريه كدة .. قالت لي عززبك صح؟معليش ... وشالتو مني وبقت تلاعب فيهو ... حموود حبيب ماما والقاب كتيرة كده 😍... قلت ليها اكيد ولدك ؟قالت لي اي ☺ قلت ليها ماشاءلله ربنا يحفظو ويشفيهو ليك ... قالت لي اللهم اميين ... وانتي دكتورة هنا؟ !.. قلت ليها لا انا تريننج ياداب ... قالت ايواا موفقه ي رب ... قلت ليها تسلمي واميين استأذنت منها ودخلت جوا .. شايفه من هناك شفق بتتكلم مع بت اسمها خنساء من دفعتنا ... مشيت سلمت عليهم .. طبعا احساس لابسين لابكوت 😂😂😂 خلعوني . نحن مادكاترة نحن اطباء نفسيين ماعندنا علاقة بيهو .. ده في فهمي العقيم طبعا .. اول مرة اشوف مستشفى وكدة 😂...
شفق قالت لي متخلفه وماحااسألك بس 😂😂... ونحن بنتونس كده ..
جو بنات دفعتنا جاريييييين ووراهم الاولاد 😂😂 طبعا نحن ماعارفين الحاصل شنو .. جاريين جري والبنات ديل يكوركو .. وواااي واجرووو اجروو .
في نص الامة الجاريه دي رهف لاقتنا ... وقفناها في شنو .. قالت لينا .. قصصصي 😵... اجروووو
قلت ليها مالوو 😨... قبلنا لقيناهو شايل سير الدرب وبيظعط بيهو اي زول في
وشو ....😂😂😂... رهف البياعه فكتنا وجرت ... وشفق وخنساء جروو .. بقيت انا بس .... طبعا عارفين لمن اخاف ما بقدر اتحرك 😖 وزولنا جاي علي 😱.. الليله وووب يحلللك الله ياهمس يحلك الله 😱...😱 وبرااي في الممر طبعا وقف قصادي قالي بي صوت طفولي ... صباح الخير 😊... قلت ليهو صبااااح ااالننو ن ور 😢... قالي امبارح مشيتي ليه .. قلت ليهو عشان الوقت اتأخر .. قالي طيب ارح اتونسي معاي .. قلت ليهوو ... ط ط يب .. انت ارمي الشايلو دة .. قالي حاضر 😊.. اتخيلو معاي الزول دة في لحظة بيكون طفل بريئ وفي لحظة بتحول لي سفااح 😂.. بقيت ماقادرة افهم الحاصل شنو ... عموما الفهمتو انو انا ما بيأذيني ... ليه ولي شنو ... مامعروف
اكيد ورا معاملتو لي قصه ....
الجزء 5
وبكيتُ في غيابك
كما لم أفعل من قبل
بكيتُ من كل الحواس
بكيتُ كأني لا أبكي بل أذوب دفعةً واحدة .. وأُمطِر .....
....
بعد مادخلت قصي غرفتو ... اتونست معاهو .. عرف اسمي وانا عرفت عنو كم حاجه ... بيحب ياكل شنو ... ويسمع شنو ... ويلبس كيف .. بيحب اي لون .... بيتونس معاي وخاتي يدووفي حنكو وبيستمع لي الكلام البيقولو بي انتبااه ...❤ لمن جيت طالعه قلت ليهو انا ماشه بس اهم شي تروق ساي وماتأذي حد .. طيب؟
قالي انتي ماشه وين ... مش مفترض تبيتي هنا ... قلت ليهو لسه حانبدا مبيات الاسبوع الجاي ان شاءلله ...
طبعا حسيتو في اللحظة دي زول فاهم ..😐 بالجد تصرفاتو بتحيرني ... يعني والله بعد مرات بحس بيهو مستهببل مستهبل ... لكن برجع وبقول لي نفسي ياهمس مافي زول بيتمنى لي نفسو الجنون او بيستغني عن اهلو قصداا ...
خليتو ينووم ... طبعا ملااك بس وهو نايم ...👌😍 بيخت يدينو الاتنين تحت خدو ونومه عميقه .... سرقت لي كم دقيقه كدة بعاين فيهو ...😄 وبعدها طلعت ... الساعه كانت ذي 4 عصر ... اتصلت على مرام ... قالت لي انا في الطابق الارضي جناح الاطفال ... نزلت ليها لقيتها قاعده بتبكي وبتعزي قدرتها . سالتها مالك وبي وراها في ناس متلميين .... مشيت خليتها لقيت
البت القبيل شاغلت ولدها بتبكي شديييد ووشها محمر ... وبتقوول لااااا حمممد ... واقف جمبها شاب بيصبر فيها .. وماسكها من اكتافها ... وهي بتقوليهو ... ولدنا يا عبدلله ... ولدنا ماات ...😭😭😭 وهو بيقول ليها ماغالي على ربو ... اصبري يا مها .. اصبري ...😔 طبعا انا الصدمه دخلت فيني .. بقيت واقفه متصمغه في مكاني ...😳 لالا اصلو مامعقوول ... ده الطفل القبيل كنت شايلاهو وبلعب فيهو ..😳 استحاله ... قبل شويه كانت امو بتشاغل فيهو .... معقوول ... لالا اصلو مابصدق ..😳 طبعا انا بتكلم ومرام جنبي ... مرام قالت لي مالك بتتكلمي براك . قلت ليها ده ولدها المات ... مرام قالت لي .. اي 😭😭 ياحليلوو ... مات هسا وهي شايلاهو ... قلت ليها اسمو حمد ... قالت لي اي 😭...😭 طبعا الدنيا لفت بي عدييل الساعه ديييك .... دخلت فيني زعلة حسيتها شقت قلبي شق ... مامعقوول طفل بالجمال والنضافه دي .... امو بتحبوو هو كان ماشي يتحسن ... وكان حايبقى كويس .... بس بقييت اقوول استغفرالله العظيييم .. استغفرالله العظيييم ... وطلعت مشييت الحماام ... عزييييييييييت عزيييييييييت قدرتي وبكييت لمن الله غفر لي .... تقريبا اكتر من ما بكيت في بكا جدي 💔😭😭
ماعارفه لي ... بس اتعلقت بيهو ... او يمكن يكون ماهان علي ... لكن ع قول ابوه ماغالي على ربو ... غسلته وشي ... طلعته كدة القى في وشي دكتور أشرف الكان ماسك حالة قصي .... سلم علي وسألني من الامور كيف .. والدوام كيف ... قلت ليهو الحمدلله .. وصوتي باين فيهو البكا ... قالي خير في شي ... كانو بتبكي ... قلت ليهو في طفل شفتو الليله الصباح بيلعب وهسا قالو لي مات ... قالي اي والله حمد ... كلنا حبيناه الطفل دة لكن اصلا الحالات الذيو ما بعيش كتير واهلو كانو عارفين انو ايامو محدودة في الحياة ... طبعا تاني بقيت ابكي ... قلت ليهو عندو شنو هو ... قالي انو النمو حق الراس عموما وقف ... وعندو إعاقه في مخو ... حتى مفترض يمشي بدري بس مامشا ... الحالات الذيو بيموتو في الولادة .. او قبل مايتولد ... بس حالة حمد نادرة .... وغايتو الله يعوضهم ان شاءلله فقد الولد حار بالجد ... قلت ليهو اي والله واللهم اميين 😭...❤ استأذنت منو ومشيت افتش شنطتي .... عشان اتطلع لانو اليوم اتنكد علي بي موتة حمد ... اتذكرته انو خليتها قبيل في غرفة قصي ... مشيت فتحت الباب بدون ماستأذن .. لقيت قصي واقف على الشباك .. وقفه مستقيمه ومربع يد وحده ويدو التانيه ماسك بيها صورة بت .... قربت عليهو قلت ليهو قصي ... قبل لي لقيت دموعو نازله ... وهو بيمسح فيها ... قالي نعم ... مش مفترض انو تدقي الباب قبل ماتدخلي .... وهنا اتصدمته 😳.. لهجتو الاتكلم بيها حقت زول نصييح .. نصيييح ياخوانا والله 😳...💔 قلت ليهو قصي ... طوالي قلب لي وش البراءه ... قالي مش كنتي ماشه .. ؟؟ !
قلت ليهو اي بس حصل ظرف فااتاخرت ونسيت شنطتي .. قالي ارح نلعب ...
وااي قصي مااوقتك والله ... قلت ليهو تعباانه والله يااقصي ماقادرة ... قاالي لاالالالا الا نلعب هسا .... قلت ليهو ينفع بكرة؟ 😢! قالي لالالالا هسا هسا هسا هسا ... قلت ليهو امري لي الله يااقصي .. وفي سري قلت ليهو حاتعبني شدييد في الشهر دة والله ...💔😪 اتخيلو وداني مكان كدة اول مرة اكتشفو في المستشفى هو ذي طابق كدة في مبنى العاملين برة شويه من المستشغى .... والطابق ده باين عليه مهجور ... يلا في الممر كدة في ذي سبورة عاملنها بي اسمنت .... في قلبي قلت دة شنو المكان الجابني ليهو ده .... بس ماكنت خايفه نيهائي ماعارفه ليه ... بس كنت مطمأنه انو قصي ماحيأذيني ... جاب لي لستك وقالي اقعدي ... قعدته وختيت شنطتي وموبايلي ... قام بقى يفتش في جيوبو بي طريقه مضحكه ...😂😂 ويقلب في
ملابسو بعد شويه ابتسم لي .. قالي لي لقيتها .... وطلع طبشيرة بنفسجيه ....😂😂 ق
قالي يلا انا الاستاذ وانتي التلميذه .. قلت ليهو تمام ... قالي انتي في سنه كم ... قلت ليهو انت دايرني في كم .. اساس ولا ثانوي ... قالي اساس اساس اسساس .. وبقى ينطط ويصفق ... قلت ليهو انت استاذ شنو ... قالي فنوون ... قلت ليهو طيب ....
قالي السلام عليكم ... قلت ليهو عليكم السلام ... قالي اللللللله ماتقومي يابت حي استاذك بي احترام ... طبعا ماقدرت اكتم الضحكه
... وقفت وانا بضحك ... قالي بهظر معاك انا ... قلت ليهو ااااسفه يااستاذ ... اخر مره .. قالي اترزعي يلا وتاني ماتعملي كده
. قلت ليهو حاضر .... قالي درسنا اليوم عن الحب ... للمرة التانيه قصي يصدمني 😳.. يلا كده اشوف فهمو شنو ... قلت ليهو يعني شنو يااستاذ ... قالي وحدة وحدة حافهمك .... بدا يشرح ويقول .....
الجزء 6
اترا الثقب اللذي تركته لي في رحيلك ، كُنت اخفيه كي لايظهر اما الان فهو يكادُ يخفيني
.....
الحب ... كلمة من حرفين ... بس بتعني لي الدنيا وما فيها 😊❤....
هو الشعور الجاني في لحظة حوجه .. لمن كنت وحيد ... هي نفس الاحاسيس الخلتني اعيش مبسوط ... ولي لحظة حسيت انو انا مالك العالم كلو .... # الحب ... هو الخلاني اقيف في وش اهلي .... ناسي واصحابي عشانو .... وهو نفسو الخلاني اتخذل واتوجع سنيين ....
هو حاجه حلوة ... وفي نفس الوقت مرة .... بيضوقك جانبيين من الحياة ... وتتوقع في اي وقت ضحكته فيهو ح تلاقي نفس مساحة الضحكه حزن ودموع ... هو نفس الشعور القلب موازيني ... وخلاني في الحالة دي ... هو الباقني وحيد .... ماعارف نفسي وين ... احيانا بحس انو دة ماعالمي ديل ماناسي ... اصلا انا مابنتمي للمكان دة ... ومرات كتيير مابحس بي نفسي ... بقيت مافاهم شي ... انا عايش بي جسد لكن روحي مافي .... بفتش لي السعادة ... بحاول اتحسن بس ما بيدي .... إدمان ..# الحب عبارة عن ادمان
الإدمان البيخليك تصل بي حد الجنون .... # الحب .... اكعب احساس في الوجود ....
... بعد ماقال الكلام ده .... انا كنت فاتحة خشمي تلاته امتار 😳.... قام كسر الطبشيرة واداني وحدة ... قالي دي اتذكري بيها كلامي ده .... وفي اللحظه دي قصي كان طبيييييييعي ... اكتر مني انا .... ولي لحظة بس ... قالي انتهى الدرس بي ضحكة طفوليه ....
# قصي ... بالجد الكائن ده حييرني شديييد ... وانا لو ختييت شي في راسي ... الا اعملو واعرفو .... خلاص ياقصي انت لاذم ترجع لي عالمك
ال بالجد بتنتمي ليهو ... ولاذم تتعافى وتعرف انو انت مامجنون ... انت في حالة الم مرت بيك وبقتك كده ... واصلا الدنيا شدائد وبتزول .... الوقت بس هو الكفيل انو ارجعك لي واقعك ....
قام قالي يلا بعد ده داير انوم ...😊.. قلت ليهو يلا ... قام مسكني من يدي ... ومشينا ... هو بيمشي وبلوح بي يدو الماسكني بيها ... حركات شفع ااروضه بس ...😂... يلا انا ماحصل اتضايقته منو نيهائي ... ولا حصل مرة كوركت فيهو بي حركاتو الطفوليه دي دايما بسايرو وبسايسو ... طبعا لمن هو بيتكلم عن الحب ... عملت ليهو ريكورد .... وقفلتو لمن قمنا .... وصلنا غرفتو ... دخلتو وقلت ليهو قصي يلا انا ماشه بعد ده عشان المغرب اذن ... بكرة ان شاءلله بجيك بدري تمام ... قالي الاسبوع ده ح يجي متين 😢... قلت ليهو قررب خلاص 😂 كم يوم بس وبجي اتونس معاك اليوم كلو ... قالي تمام 😊.. قلت ليهو يلا تصبح على خيير واحلام سعييدة .. قالي همس ... قلت ليهو عيونا 😊.. قالي بكرة جيبي لي القلتو ليك ... قلت ليهو شنو .. قالي ياالللللله يااخ انا كنت فاكرك بتفهمي 😐.. قلت ليهو في شنو 😂... بفهم انا والله ... قالي انتي مش سألتيني قبل كدة انت بتحب تاكل شنو ... قلت ليهوو اااي 😂.. قالي .. واااها؟ !😕... قلت ليهو اهاا 😂😂😂 طبعا فهمت قصدو شنو بس حابه اداغل عليهو شويه ... قالي خلاص يااخ تصبحي على خيير قلت ليهو وانت من اهل الخيير ياقصي 😂😂.. طلعت وتاكيت الباب ... قام في نص السرير وبقى يحاكي فيني .... وانت من اهل الخير يااقصي ... واااي من محاكاتو لي 😂😂😂.... قام رجع رقد تاني .....
رجعت البيت براي ... مرام عزمها خالدين عشا واصرو علي انو امشي بس ابيت .. مرام زعلت مني لكن خالدين اتكلم معاي بي جنبه .. قالي مرات انا قاعد احبك والله 😂😂 حيوان خلاص عارفاهو داير يااخد ااجو ... قلت ليهو هسا بقعد اصلي جيعانه ... خليتهم يمشو ورجعت براي .... يلا في شارع كده شويه طويل من المستشفى لي الشارع الرئيسي ... بيتمشي بس عشان الوقت اتأخر مفترض اركب ركشه ... مالقييت ركشه نيهائي ... وقلت خلاص ياكرعيني ارح .... شغلت اغاني ومشيت وانا ماشه القى لي عربيه ما انتبهت لي نوعها شنو بس هي يابرادو يا لاندكروزر ... المهم بيضا ... نزلت منها مرة ماشاءلله ... يعني ما بتعايني ليها مرتين من السماحه ... مححنننه والتوب كيف ... ونزل من الجهه التانيه شاب ... فات مرام بس ... كان رقصت لي زومبا عديل لو شافتو 😂😂😂 لكن هو سمممح ❤😍 سمممح 😍❤ سمممح 😍❤ وصلت 😂😂 ؟ ... وجوة شكلو في ناس بس ما لاحظته ... المرة وقفتني .. قالت لي لو سمحتي ... قلت ليها ايوا . قالت لي معليش بس عايزة اسال من مستشفى للامراض
النفسيه في الحته دي .. بي وين ... قلت ليها ايوا تمشي بالشارع ده طويل بتلقيها فاتحه ع اتجاه اليمين اخر الشارع طوالي ... قالت شكراا يابتي عززبتك ... ابتسمت ليها قلت ليها ولا يهمك ... المرة طلعت والولد لمن جاي يركب ... غمز لي 😳... وجعع لاكن 😂😂😂 طبعا خلعني شدييد وانا خلعتي شيينه .. بفتح خشمي ده فتحه ذي حقت اكبر من واصغر من .. ايوواا بس حقت التمساح ديك 😂😂... ضحك من منظري وركب ومشى وانا مالحقت اردح ليهو ... اكلتها جوااي وتابعت مشي ... لغايه ماوصلت مكان المواصلات .... مالقييت سبحان الله يعني دايما بتكون رااقده الليله عشان براي ولا شنو ... قعدته ذي نص ساعه برضو ماجات 😕... ضربت لي ابوي قلت ليهو انت وين ... قالي صحبي عندو بكى ونحن معاهو هسا .. قالي وصلتي البيت قلت ليهو لسه ياابوي .. مافي مواصلات ... قالي كيف الكلام ده .. قلت ليهو عديل كدة والله .. قالي اركبي امجاد ... قلت ليهو طيب .... اتخيلو انا مافكرته في الام
الامجاد نيهائي 😂👌 كم كنت غبيه ... لالا 💃👏.
جا بتاع امجاد ركبته ورجعته بيتنا وانا نازله لاقاني عمو سعيد راجل جيرانا وشكلو معاهو ضيوف داير يقدمهم ... جا سوورعه ودفع لي بتاع الامجاد احرجني طبعا 😍... قلت ليهو لي ياعمو وماكان في داعي والله ... قالي يابتي تخشي ولا انادي ليك حمودي ولا كيف 😂... قلت ليهو لاخلاص .... المهم قلت للرجال المعاهو السلام عليكم واستأذنت من عمو ودخلت جوة حكيت لي حبوبه وامي بي موقفو الحلو العملو معاي ... امي قالت لي اصلا ولدو طالع ليهو ماشاءلله 😊.. قلت ليها اي ... لقيت امي عامله خدرة 💃💃👏 وي وي وي 😍 الحووب .. دخلته فيها بي رجليني ويديني وراسي 😂... ظبطه بطني وطلعته استحميييت وصليت وغررقته في النومه 👌....
جاااريه جرري في ممر مضلم شايله لي طفل وجاريه بيهو وكل مااجري كل مااسمع صوت الرجلين الجارية وراي ... بس لقيت ذي ضوء بعيييد شويه حاولت بي قدر الامكان انو اصل وقعت والطفل الشايلاهو مسكو شاب جمب الضوء القبيل وانا وقعت مكاني في الضلام .... صحيييت مخلووووعه .... ونغسي قاييم كأنو انا جاريه حقيقي .... اول حلم كعب يجيني بعد وفاة جدي الله يرحمو .... والغري
به انو صليت واتحصنت .... قلت اللهم اجعلهو خيير .. شربت مويه وجيت عشان انوم ماقدرته .... خفته خوفه ... شلت كرعيني ومشيت غرفه حبوبه ... ذحيتها كده .. قالت لي ياقليلة الادب استأذني 😂😂... قلت ليها حبوبه حلمت حلم ماحلو ... قالت استعيذي ب لله رقدتني في كتفها وقرت .... طوالي نمته .... طبعا هي ماشاءلله .. بتصحى تصلي الفجر حاضر .. صحتني قالت لي قومي خدرتي لي يدي 😂... بستها في راسها وقلت ليها ماتخدر مش حبوبتي 😂 قالت لي الليله مش عندك مستشفى . ؟قلت ليها ااي 😪 قالت لي قومي صلي طيب واجهزي ... قلت ليها حااضر ... قمته اتجهزت وصليييت ونزلت اشرب الشاي ... طبعا ابوي كدة يومين مالاقياهو .... لقيتو بيشرب الشاي مع امي وحبوبة ... قلت ليهو ابوووي 😖 .. شفت انا شغل بيبعدني منك ما بمشيهو .... قالي ياااحناكه شوفي حجه غير الشغل 😂😂😂... قلت ليهو والله مشتاقيين ياابوي ... يوميين مااشوفك 😔❤ امي قالت لي هسا شفتيهو في شنو 🌚... قلت ليها غييرة ورووح شرييره بتكلم مع ابوي انا ... قاليها انتي بتغيري يا عسجد 😂. ؟ !.. قالت لينا اصلي ما بسألكم ودخلت المطبخ 😂... قلت لي ابوي انت دام صاحي ارح ودييني المستشفى ... قالي يلا ... شربنا الشاي وغشيت مرام جنو 😂 ومشينا المستشفى طبعا الدوام بيبدى 8 وانا الليله من النشاط الفيني جيت 7:30 ... طبعا خالدين لقيناهو قاعد مع الحارس برا بيشرب في الشاي 😂... صبح ع ابوي .... ودخلنا ... مرام اتونست مع خالدين ... وانا مشيت لي قصي طوالي ... دقيت الباب مافي زول فتح ... فتحتو لقيت قصي واقع في الارض وشكلو كسر الغرفه كلها .... واتاذي شديييد ... صرخته صرخه لمييت كل الدكاترة القاعدين وبقيت اكورك فيهم ... وينو اشرافكم انتو مستشفى خاص حالتكم .... لو مات هسا ... ومنو المسؤؤوول ويلا ارفعووه سررعه دكتور اشرف جاجاري معاه دكتور تاني .... شالوه في نقالة وجرو بيهو ... والدكتور التاني مخلووع عليه شديييد ... كانو بيعرفو ...
دخلوه غرفه ماعرفتها شنو المهم بعد شويه دخلو كم دكاترة كبار كده ...
وانا كنت برة الغرفه معاي مرام وخالدين ...
الجزء 7
كصغيره
حلمت بان العيد خبا في يديها حلوتين
فاستيقظت فرحا
ولما لم تجد شيئا بكت
حزنا ألحت في البكاء ....
...
الحاجه الحيرتني . انو لي يعني .. السبب البيخليه يعمل كدة شنو؟؟ ! انا خليتو كويس وفي امان الله فجأه كدة القاهو مكسر الدنيا وآذي نفسو كمان ... مرام قالت لي الا يكون في شي ذعلوو شديييد ... ضايقو لي حد ماعرف يعمل شنو غير يأذي نفسو ... خالدين قاليينا والله ياجماعه نحن النصاح مرات بتمر علينا مواقف الزول لو ماايمانو قوي كان كفر زمان ... حقو والله محبوس لا أهل يحتوه لا زول يسأل عنو .... كتيير عليه
طبعا انا في حيرة ودموعي ماشه وبفكر .... اي غريبه انا....😒
للحظات وطلع دكتور اشرف ومعاه دكتور عبدلله ... ده الكان جاري وخايف عليه ... طبعا ملامحو ماغريبه علي نيهائي .... قلت لي دكتور اشرف ... كيف حالتو؟؟ ...! دكتور اشرف قالي انو هو كويس بس غضب شديييد واديناه مهدئ .... طوالي انفصمت فيهو طبعا ... قلت ليهو انت شغلتك بس تديهو مهدئات ... وين كنت لمن كسر الغرفه دي عليه .... هسا لو مات او عوق نفسو .. تمشو ويين من اهلو ولا من ذمتكم .... البتعملو فيهو ده مااصح اطلاقاا ... وانا بسميهو اهمال وعدم مسؤوليه منكم ... كيف مايكون عندكم اشراف يشرفو علي المرضى كل شويه احتمال محتاجين شي ... بي سبب اهمالكم ده كتيير من المرضى ماتو .. بي سببكم ... مامعقوول معاكم يااخ .... طبعا بتكلم وهايجه وبقش في دموعي ويديني دي بتطير لي دكتور اشرف جمب عيونو لمن بيرجع ورا ...😂😂 يلا هو ماغالبو يديني كف عادي ع اسلوبي لانو كان رف عدييل بس ما بيقدر يسالني لانو غلطان والتييم المعاهو كلهم غلطانيين .... خالدين قالي ... مرام خلاص استكيني واهدي فرجتي علينا المستشفى ... يلا قبلت على خالدين .... دايرة اردح كدة ... قامت مرام حلفتني انو اسكت لانو ما وقتو ....... سكتته طبعا ... بحمر لي اشرف جوووة عيونو وطبعا هو هادئ شديييد بيعاين لي وبيرجع بي نظرو تاني .. تاني بيرفع راسو بيلقاني بحمر ليهو تاني بيرجع بي نظرو لغاية ما مشى مكتبو .... قام دكتور عبدلله ناداني ... قالي لو سمحتي ممكن دقيقه ... قلت ليهو تمام .... دخلنا جوة لي قصي لقيناهو نايم ولافين ليهو يدو ..... قالي انتي بتقربي لي قصي حاجه؟ ! قلت ليهو لا .. ماالا ابقى ليهو عشان ازعل عليه ...🌚 قالي اووكي بس بسالك .. بتعرفيهو يعني ... قلت ليهو من ياتو ناحيه؟ ...😐! قالي يعني صديقتو زمان .. قريتي معاه وكده ... قلت ليهو ابدااا ... انا تريننج ما تمييت اسبوع في المستشفى دي واتعرفت عليه هنا ....
قالي اها تمام .... انتي ماعارفه قصه قصي شنو الخلتو يبقى كده؟ ...! قلت ليهو ابداا والله ... قالي تمام .. نهاية الدوام بلاقيك واوريك الحاصل عليه شنو ... قلت ليهو تمام ... بس انا شفتك في مكان ... قالي احتمال امس ... قلت ليهو دقييقه دقيقه .. انت ابو حمد؟ ..😳! دنقر راسو قالي اي ...
قلت ليهو دكتور عبدلله الله يصبركم عليهو ان شاءلله ومعليش ع طريقة سؤالي ... قالي لالا ولا يهمك .. اللهم اميين ... قلت ليهو كيف مها حاليا ... قالي سافرت لي اهلها في السعوديه ... ما بتقدر تقعد بدون حمد ... وانا لو ما الدوام كنت سافرت ... قلت ليهو اهااا ... ترجع ليكك بالسلامه ان شاءلله .. وربنا يعوضكم ياارب ... قالي اللهم اميين ... استاذنت منو ومرقت لقيت دكتور اشرف واقف برةة ... مع انو انا الغلطانه عليه بس ابييت كلو كلو اعتزر اديتو تاني حمييرة وجيت ماشه فيهم ... مرام وخالدين لحقوني ....
لفيييت شوية كده في المستشفى وجيت راجعه لي قصي تاني .... لقيتو صحى
وبيعاين لي السقف .... دقيت الباب ... عاين لي بعد شويه ابتسم لي قالي همس ... وينك من قبيل قلت ليهو انا كنت في بس انت كنت نايم فاخلييتك ترتاح .... قالي انا صاحي لي ساعه كامله ما شفتك ... قلت ليهو كان عندي كم كيس كده بشرف عليهم وجييتك .. طوالي ... قالي وهم اهم مني؟ ...😔! قلت ليهو لا طبعا ...😳 انتو كلكم مهمين بالنسبه لي .... قالي انا ماذيهم لكن ...😒 قلت ليهو قصي مالك ... قالي مافي شي وممكن تتفضلي برة عايز اكون براي لو سمحتي ... ودي كانت الخلعه التالته ...👏😳 الحوار من بدايتو كان جددي شدييد ... وقصي طبيعي ... حيرررني والله ..😳 قلت ليهو يخس عليك ياقصي انا جيتك من الصباح وجبت ليك الحاجه البتحبها ... القاك عامل في نفسك العمايل دي ... يعني انا مااخليك وامشي مثلاا؟؟ !قالي بالظبط كده ...👌 قلت ليهو طيب ان شاءلله كم يوم و حنجي الميز يلا قوم عشان تضوق الجبتو لييك ......😊 قالي مالي نفس ياهمس ... تعبان والله خليها غير مرة ... وانا لسه مخلوعه مايفوتكم ...😳 قلت ليهو تمام اذا عايز اي حاجه انا قريبه ليك تمام ... ما رد علي ... جيت طالعه جمب الباب ... قالي همس .... قلت ليهو عيونا ... قالي خليييك ما تمشي .... قلت ليهو حاضر 😳 ... قعدته في الكرسي قصادو وهو كان ساكت وموجه نظرو في السقف ....
قالي قبل "3" سنوات
صحيييت بدري وقلت امشي احل المشكلة دي .... اتجهزته
ونزلت امي وابوي قعدته اتكلمت معاهم في موضوع #هديل
الجزء 8
جميلةٌ أنتِ !
كَمئذنةٍ في حيٍّ قد
يمٍ تُوقظُ في الروحِ السَّكينةَ والخشوعْ
........
# هديل ❤
همس ... حصل حسيتي بي شعور انو رووحك دي ما ملكك براك
احساس انو انت عايش في الدنيا دي عشان شخص ... بتحس انو انت بتتنفس كل ثانية # بس عشان هو موجود في حياتك .... الشخص الملا علي حياتي .... فرح ... حب ... البيطلعني من جو النكد # بس لمن اسمع صوتو .... بسمع كل كلمة منو وبحفظها في ذاكرتي ....
انتباهي بس عليهو مهما اتجاوزتني لفتات ... بس كل انتباهي ليهو ... مشاعري كلها ليهو ...
الزول البحبو بالجد .... بي معنى الحب .... او اقولييك لو في شي اكبر من الحب ما ظنيت يكون نفس احساسي الحسيتو اتجاهااا # هديل
البت العمري ماحانساها ... مهما حصل .... يوم سبت الساعه 2:46 ... ضهر ... كان معاي صاحبي ماشين في السوق ..... كان عرس اختي ومرسلننا لي حاجات ناقصه البيت ... المهم تخش دكان ونطلع بعد ماخلصنا الساعه كانت ذي 2 كده ... ارتحنا شويه وبعدها حايين نطلع ... نسمع صوت بت هاايجه صوتها طالع برة المحل .. بعد شويه نسمع صوت حاجه وقعت طبعا قلنا معناها البت دي سيد المحل دقاها او عمل ليها شي . لانو كانت بتتكلم معاه بي طريقه رف شدييد ... انا وصحبي دخلنا المحل ... لقينا حالة البايع ااسفه 😂😂😂 الزول مضاري وشو بي يدينو وخايف عديل ... قلت ليهم يا جماعه الحاصل شنو .... البياع ماصدق لقا زول يتحامى فيهو طواالي اتحامى وراي ... وبقيت انا قصاد البت .... هي يااهمس جمييلة جماال ماشاءلله ... تلقائيا قلتها ... # سبحان _ الخالق 😍...❤
قلت ليهو احلا مني؟ 👏😌!
قالي بي مراحل ...😂😂😂 يلا حاليا انا الصدمة شبه خفت لانو اكتشفت انو الحالات دي بتجيهو وبتمشي مادايما ثابته كده ... وحاليا قصي طبيعي
جدااا ..❤
نرجع ...
... البت بقت تقولي ذح .. ذح لي منو والله الليله مااخليهو ... وانا شغال ليها دقيققه دقييقه روقي ما كدة ... قالت لي لا كدة ... ووالله لو ماخدته حقي منو ما بخليه .... وشغاله تقابض ... طبعا صحبي
# عبدلله قعد في كرسي ومواصل ضحك .... وانا ي ربي الدخلني شنو هسا .... طبعا ابت نيهائي الا تاخد حقها ... قلت ليها طيب فهميني هو الزول ده غلط عليك ... قالت لي ااااي . قبلت طوالي لي عمك ... قلت ليهو غلطته عليها الزولة دي؟ ...! قالي والله ماغلطه عليها في شي ... هي قالت كدة ... وانا عملت اللهي قالتو . طبعا في اللحظة دي مخي دور شمال ..😂 لكن قلت ياقصي ابرد وافهم الموضوع .... قلت ليها يا بت النايدس فهميينا الحاصل طيب عشان نحلها ... قالت لي قبل اسبوعيين انا جيت السوق هنا عشان افصل لي فستان . تمام . قلت ليها تمام اها ... قالت لي جيت مارة بي الدكان ده ... سالتو بتفصل .. قالي اي والسووق كلو بيعرفني وانا وانا وبتاع ... قعد يشكر في نفسو ... قلت ليها اها ... قالت لي اديتو القماش حقي الجاي من ايطاليا عشان يقصو لي .... واديتو صورة للفستان الانا دايراهو ... كده تمام ... قلت ليها اي واصلي ... قالت لي جيت قبل اسبوع عشان استلنو لقيت المحل مقفول .... وياهو جيت الليله عشان استلمو ... لقيت حاجه كده الحمدلله بس ... قال شنو قال ده فستانك .... عليك الله شوفو كيف ... طلعت لي من تحت الكرسي فستان كان واقع في الارض ....😂 لمن ورتني ليهو انا ما قدرت اكتم الضحكه ... حتى سيد المحل ضحك 😂😂😂 قالت لي شفتووو عامل كيف عليك الله 😂😂 طبعا بقت تضحك لانو الفستان بيضحك جد .... حاجه كده ما معروفه نملي .... ناموسيه ..😂 ووراني صورة التصميم حقها في تلفونها .... اديتها نظرة كده ... قلت ليها لكن انتي بتبالغي يعني تصميم دقيق ذي ده دايرة واحد بتاع مكنه في قشرة يفصلو ليك 😂... ؟ ...! قالت لي ماانا سالتو وهو اكد لي انو بيعرف يعملو ... قلت ليها هسا خاليا الله يعووضك بالجد لانو الحاجه دي ما بتتلبس 😂 ... قالت لي اي والله...😂😂😂 عبدالله قالي يلا قصي ارح الناس دي دقت جرس ... قلت ليهو يلا ... طبعا ماسلمت عليها ولا شي خليتها بتعاين لي لمن مرقت .. وسمعت صوت باقي الشكله عبدلله قالي كأنك ماعملت شي 😂 قلت ليهو بس كان الشمار حارقني وكده ....😂
رجعنا البيت لقينا الضيوف جو والبيت اتملى ونحن عايزين نشيل ملابسنا ونطلع ع بيت عبدلله ... طبعا عبد لله صحبي ده متزوج وعندو ولد ... قلت ليهو اها .... قالي شلنا هدومنا ومشينا بيت عبدلله ..
قلت ليهو عبدلله ده صديقك ... قالي هو صديقي وود عمتي قلت ليهو اهااا ... قالي بكرة كان عرس اختي # فرح .... هي اختي الوحييدة ... الله يمسيها ب لخير من جيت هنا وهي ماحصل مرة جاتني ولا اطمنت علي ... طبعا انا سكته سااي 😔💔.. قالي يازوول بكررة العرس طلعنا الصبااح ساعدنا الناس وكدة لغاية ماجا وقت العرس ب لييل ..... افترقت من عبدلله مشيت بيتنا لقيتو فاضي لبست وجيت نازل ما لقيت زول طوالي دورت عربيتي ومشيت الصاله .... قلت ليهو اها ...
قالي دخلنا وعيني ماتلمح الا البت اللاتشاكلت مع البياع ... هي شافتني وجات تسلم علي .... قالت انت من اهل
منو بالضبط؟ 😂... قلت ليها لا انا معزوم 😌👌... قالت لي اها . طيب انا هديل بت خال العريس 😊... قلت ليها قصي اخو العروس ... واتشرفنا ... ق
الت لي والعزمك منو؟ !😂... المهم اتونسنا و حكت لي مواقف كتيرة مضحكه .... اتكيفت ليها شدييييد .... عبدلله جا وجات معاهو زوجتو وولدو خلوه في البيت عشان كان عيان .... خلص العرس ع خير شلت رقم # هديل
وبقيت ع تواصل معاها ... وعلاقتنا اتطورت .. بقيت اهتم بيها واسال عنها دايما ... لغاية ما يوم صارحتها بي حبي ...
قلت ليهو وبعدين؟ !😃
قالي وافقت ... وعلاقتنا استمرت سنه كاملة 😊.... في السنه دي سافرت واشتغلت وجيت راجع السودان عشان اكلم اهلي انو انا دايرها وعشان اتقدم ليها ذي مااهي طالبه 😊.... اتصلت علي ... وقالت لي ضروري تجي تلاقيني ... طبعا ماحصل مررة رفضته ليها طلب .... لو في اخر مكان بجيها ... ولو ماشفتها في اليوم بحس يومي ناقص ... حتى في سفري باكلم معاها بالسكاي .... المهم مشييت لاقيتها وشها مان تعبان كأنها عيانه .... سالتها انتي كويسه فيك شي ... قالت لي تمام ... كويسه انا ... بدون اي مقدمات قالت لي قصي انا ما بحبك وماظايرة علاقتنا دي تمشي لي قدام .. وانو انت في طريق وانا في طريق ... ماركزت في كلامها كتير ... قلت ليها تشربي شنو ... قالت لي قصصي خليك جادي وحاول تفهمني انا ما دايرااااااك .... انا نا بحبك ... افهم .. قلت ليها فجأة دايرة تكاويني ياهديل عشان مااتكلمت معاك امس؟ ! انا كنت جاي الليله عشان اخطبك ... تقومي تزعلي ... قالت لي قصصي من الاخر ياخ مادايراك انا ... انا في اللحظة اديتها كف ... والناس الفي الكافيه كلها صنت ... قلت ليها ده ما كلام بيهظرو بيهو فاهمهه ... لو دة هظار فاااهظارك باايخ وما تقولي كلام ذي ده فاهمه .... بكت شديييد ... سقتها من يدها وركبتها العربيه .... قلت ليها المزعلك شنو انتي في شنو لي بتتكلمي بي الطريقه دي؟؟ ! قالت لي ياخ ما زعلانه انا وبقت تجوط ... قالت لي مادايراك يااخي ما بتفهم ....
... قلت ليهو اها وبعد داك 😳
قالي همس .. بي صوت طفولي 😳... قلت ليهو ايواا قالي وينهها الحاجه الجبتيها لي ... قلت ليهو شنو؟ !😳 قالي ياخ يااخ مش قلتي لي جبتي لي الحاجه الانا بحبها؟ ...!😄 قلت ليهو ااي ... بس انت كمل ... قالي اكمل شنو؟ !... قلت ليهو باقي القصه .. هديل عملت معاها شنو؟ ! قالي هديل منو؟ !
وفي اللحظه دي اكتشفت انو الحالة رجعت ليهو تاني ... 😔💔
الجزء 9
عندما قلت لي : ان الحب لن يجمعنا
لم اعطي للامر اهمية فزدتُ بدلالي لك وأمطرت لك من كل مزنةُشوق قطرات حنين تبلل قلبك الصغير لم ادرك انك عى حق ثمت حقائق على افواه العاشقين بيد انك تعلمين انه لن يجمعنا فلم تتوقفي عن مساعدتي في الخطأ
والآن ..
غادرتي عالمي انتي ... وتعلمت انا الدرس الخطأ في حياتي . 💔.
.....
رجعت بيتنا مرههقه من التفكير ومن درامات اليوم ومن الكواريك العملتها والدراما الفي المستشفى ...😂 لقيت عم سعيد وابوي قاعدين في كراسي بي رشو في الشارع مسكت الخرطوش وبقيت ارش وهم قاعدين يضحكو فيني وخرطوش ناس عمو سعيد ماشاءلله طويل ... يازوول رشيت ليك من بداية الشارع للي جمب باب بيتنا لقاني حمودي كان مرسلنو يجيب عيش ... جا لقاني بررش ... قالي اللله ...🌚 مستمخه كمان ... قلت ليهو حموودي ...😍 قالي ماحمودي يازوله جيبي الخرطوش ده وهاك كيس العيش وديهو لي ناس خالتو عسجد .... اديتو الخرطوش وشلت كيس العشيش ..😂 طبعا سامعاهو بيطنطن ... قال هسا الرجال قاعدين وهي ترش غايتو الزمن ده ....😂😂😂
والله انا كنت تعبانه تععب بس بحب رش الرملة .. فيها رييحه كدة ...❤😍 شلت عيشي ودخلته بيتنا لقيت حبوبة نايمه في الهول وامي بتحضر في العشا ... سلمت عليها واديتها العيش وحكيت ليها بي موقف حمودي .... وطلعت ... استحميييت ونمته النوومه الوحدة ما صحييت الا ظهر اليوم البعدو .... وانا عندي عادة كععبه ... لمن اكون تعبانه بقفل علي الباب وبصمت تلفوني وبضلم الغرفه .. يعني با بيتعرف ليلي من نهاري ... صحيت بي غفله كده وكنت دايرة اواصل نومي ... بس اشوف اضاءة التلفون .... لقيتها مرام كالعادة ... رديت عليها ... قالت لي والله يا بت الناس حيرتيني ... ياااخ مامعقولة معاك اصلو انتي لي متين اللامبالاة دي ... انا فترت منك الصراحه وتاني كان ضربت ليك تفي في وشي .... تيييت تيييت الخط قطع 😂😂😂 وانا مافاهمه ولا كلمة ... البت دي بتقول في شنو ...😂 بس اتصدمته لمن اشوف الساعه 2 الا ... الليله ووووب ....😱 يشييلك السسيل يااهمس يشيييلك الشال قرية العشااي يااهمس يشيييلوك الاربعه الما بيتكلمو مع بعض ..😂😂 طبعا دي دعاوي حبوبة بعيد عنكم ....👌😂 دخلته في ملابسي تووشك ... جيت مارقه لقيت عماتي مع امي وحبوبتي ... عندي عمتي اسمها حنان والتانيه اسمها حسنية ... وعكتي الصغيرة اسمها بسمة ... يلا دي مع راجلها في السعوديه .. بس الكشه بتجيبهم قريب ان شاءلله ...😂👌 اما حسنيه دي القبل ابوي طوالي .... لسانها قدر شارع المطار ... لئيمه وبتاعت سوااطه ... ياخ دي كان ادوني رشااش برشمها رششم .... ايام البكا كرهتني البلي يااخ ...😒 دي باايرة يلا...😊 وعشان كده تستاهل .... واستغفر الله ...😂 يلا حنان دي النوع البي قدامك بي وش ووراك منكككر قسم ب لله...😂 يااخ دي تسمعك كللاام سممح ومعسوول ..❤😍 طبعا انا بحب الاطراء ...😊 يلا بي وراي ما بتخلي لي جنبه...😒 غايتو جننس حال ... المهم لقيتهم متحكرات بيشربو في القهوة مع امي وحبوبة ...
سلمت عليهم اشتغلوني الوارثه وما ادراك من طعييين ونغييز بالكللام ...👏🌚 طوالي حبوبتي قالت ليهم .. البت دي عندها دوام مسائي يعني لو مانامت ما بتقدر تشتغل بعدين
الرساله دي لي حبووبه 😍😍 حبووبه بعششقققك انا والله ... ياخ انتي لا تفوتي لاتموتي ... تتعللي ما تتدلي شاااحدة الكرييم 😂😂😍 .... اتخطيتهم طوالي ... وقلت لي امي الليله ح تاخر شويه خلي بابا بعدين يجيني .. انا بتصل عليهو ... قالت لي تمام .... جيت لقيت عمو سعيد جاي من الشغل ... قالي ياداب مارقه ... قلت ليهو والله ياعمو شالتني نومه ..😂 قالي ارح طيب اوديك ... قلت ليهو لالا ياعمو بمشي براي والله المواصلات راقده .. قالي يابتي انا كان فتران ذااتي ما بوديك .. اركبي ساي برااك متأخرة😂 ركبته طبعا وصللني ماقصر ......❤😍 طبعا الليله مخططه لي كتيير ... بس ان شاءلل اتوفق
اول ما دخلته لقيتهم برضو بيدربو في الاطفال ... يلا فيهم الماقدر يمشي .... وطبعا بيمشو فيهم بالغصب ... حالتهم تحنن والله ...💔😞 مشيت لي المشرف المسؤل عنهم قلت ليهو ... المشي ماا كلهم بيقدرو ليه ... في رياضه تانيه بديله ممكن تستخدومها عشان تحركوهم ... قالي ذي شنو مثلا ... قلت ليهو ممكن تجيبهم لي الصاله حقتهم دي ... قالي اوكي تمام ....
عندي اغاني بتاعت هجييج كدة ربببه عديل .... دخلوهم لي كلهم .... قلت لي المشرف ممكن تخليهم معاي وتتطلع .. وااذا احتجت ليك بكلمك ... قالي متأكدة .. قلت ليهو اي
وقفتهم كلهم .. مارصيتهم صف بس خليتهم ياخدو حريتهم .... وصلته بالاستريو تلفوني ... واول مااشتغلت الغنيه في اتنين كدة شفوووت بدو يحتو 😂😂 ياخ حلووين جنس حلا ... حبه حبه بقو يتفاعلو مع الغنيه الا اربعه بس الما رقصو نيهائي .... يلا الاربعه ديل سقتهم قداام وبقييت ارقص معاهم .... ياخ جنينا جنن ذي الجن رقصتهم شت واثناء ماانا برقص فيهم بخليهم يمشو .... اصلا اشعه الشمس واصلاهم بالشباك ... بعد شويه عملنا دايرة وفضل
نا لافييين انا تعبت وقعدته في الارض قامو كلهم حاكوني 😂😂 ضحكته برضو ضحكو معاي ❤....😂😂 والله حلويين
يلا عرفتهم انهم بيحاولو يقلدوني ... قلت اغني ليهن غنية عشان اشوفهم صح بيقلدوني في اي شي ولالا .... صوتي عجييب ما يفوتكم 🙊🔥❌....
غنيت ليهم اغاني طيور الجنه .... وشالو معاي ماقصرو وصفقو معاي .... رسلت لي المشرف يجيني ... جا و معاهو دكتور اشرف .... المشرف عجبو منظرهم شديييد ... قاعدين في دائرة منظمه وكلهم مبتسميين 😍❤... قالي همس انجزتي والله ... قلت ليهو شكرا .. وطبعا
ما معبرة اشرف نيهايي 😂🙊...
قمته عايزة اطلع قامو معاي ....😂😂😂... قلت ليهو اقعدووو ابو قلت ليهم جلوووس بي صوت هادئ كده في منهم بيفهمو الاوامر قعدو وفي وحدين الا قعدته انا حتى قعدو ... وطلعت بي سرعه عشان مايمرقو معاي .... يلا بالجد مساكيين الله يشفييهم ياارب ❤....
مشيييت لي هدفي .... # قصي
... دقييت الباب كم مرة مافي زول ردة ... خفت يكون عمل في نفسو شي ... دخلته غرفتو لقيتها فاضيه .... مشى ويين ي ربي 😳
سالت السستر قالت ودوهم رحله الليله .... رحلة شنو كمان البيودو ليها مرضى بدون سكيورتي ولا اشراف ....😳 واي زعللت زععل ماعارفه سبب زعلي شنو ... بس زعلت 💔... يعني يومي بقى ناقص لو ما شفت قصي .... طلعت لقيت دكتور عبدلله ماشي في الممر .... وقفتو سلم علي .. قلت ليهو دكتور ممكن من وقتك ... تحكي لي عن قصي ... قالي جدا ... بس عندي جلسه كهربا فوق اعملها واجي ... قلت ليهو تمام ....
ضربت لي مرام 😂... يااخ سمعتني كترت فارغه .... قلت ليها وين انتي قالت لي مع خالديين .. قلت ليها ياااشييخه نسيتي الكان بيقول لو ااخر رااجل خالدين ده انا في السما وهو في الارض 🌚👏... قالت لي حممس .. من الاخير كدة دايرة شنو قلت ليها تعالي انتي ومترين ده معاكي ... دايراكم في موضوع مهم .... قالت لي تمام ...
رجيتهم كده في النجيله جو وقعدو معاي .. اتونسنا شويه ... بعد كده قلت ليهم ياجماعه ... المريض الاسمو قصي .... انا عايزة اعرف عن اسرتو وماضيهو وحياتو
مرام قالت لي يابت قصي شنو السفاح ده ... وتعرفي عنو لي شنو يعني ... خالدين قاليها كده اسمعيها للاخير ... قلت ليهم ياجماعه الزول ده وااعي والله وبيعرف الصح من الغلط .... بس مرات الحالات دي بتقوم عليهو في لحظة زعل ... والزعل ده تقريبا سببو زول .... حاليا انا ماعارفه القصه شنو بس دايرة بي اي طريقه اعرف عنو وعن اهلو معلومات ممكن تساعدني في علاجو ... مرام قالت لي همس ما تنسي انو نحن تريننج ... قلت ليها والبيمنع شنو نحن دارسين اي شي و بعدين قراياتنا دي تطبييق اكتر ... طريقه تعاملك مع المرضى في حد ذاتها اهم من السيوري الشايلنو في شهادااتنا ... خالدين قالي حاليا المطلوب شنو ... قلت ليهم ... دايرة اعرف اهلو الليهم اكتر من 3 سنوات ما جوهو دييل ... دايرة اعرف الشايلنو في صدورهم خجارة ولا قلوب .... ودتيرو اعرف سبب خالتو دي شنو ..
خالدين قالي من ناحيه اهلو دي اعتبريها انتهت .... انتي اعرفي حالتو دي كانت كده ولا اسواء اول ما جاا
مرام قالت لي حالتو ماسكه اشرف البشعتي بيهو امس ..😂😂 قلت ليها مرام والله ما ذمنك 🌚👏...
في فيلة مرتبه من كل النواحي بيتوحي انو ساكنيها ناس عززز ورااكزين في البلد وفي غرفه من الغرف ... كانت قاعدة في سريرة وماسكه تلفونها بتتكلم بي ميااعه .... جا داخل عليها بي هجمه ... قالت ليهو .... ايهم 😳 ؟
الجزء 10
لشرقيتي المتمردة :
# احبك ... رغم البعد ولو كان مؤلما ...
..
سامعك انا بالمناسبه .... ولي كم يوم شايف تصرفاتك دي ... افهم شنو حاليا ... قالت ليهو بي مياعه ... ايهم انت لي دايما ذالمني ... ودايما بتشك فيني يعني انا عندي فرندز كتييير وهم بيحبو يتصلو يطمنو علي ... دي فيها حاجه 😔 ؟
ايهم انكسر تحت مياعه زوجتو # هديل ... كالعادة ... قاليها .. ياهدييل ياقلبي ماانا بغير عليك ... يعني ما بقدر اشوفك بتتكلمي مع زول غيري ... مش من حقي؟ ! قالت ليهو بس ما بقدر اتخلا عنهم هم كانو قبلك انت .... بعدين انت ما تكون شكااك للدرجه دي ... مامعقول معاك ... يوم ح تلقاني مافي بالاسلوب ده ...
...
في المستشى كنا قاعدين في النجيله انا ومرام وخالدين .... بنتناقش في موضوعنا القبيل .... لاحظت للبواب بيفتح البوابه وجا بص كبير داخل ... نزلو منو المرضى ... كلهم حالتهم كانت آسفه .... ممشنهم في صف ... قبل الاخير كان قصي بيعاين لي الصف القدامو كان في حالة صمت .... اتأثرت شدييييد .... ما شبههم الزول ده طبييعي ودي حالات مفترض يتعالج منها ويرجع لي اهلو .... ديل كلهم فقدو الاهليه لكن # قصي ما ذيهم ... لفتت خالدين ومرام قلت ليهم هسا ياجماعه الزول ده بيشبه الباقيين ... اصلا ما مجنون ... خالدين قالي ظاهر وواضح انو الزول ده عندو حالات بس بتقوم ليهو ومفترض يتعالج .... بس يترمي الرميه دي غلط والله ...
قمته وبقيت انفض في ملابسي ... قالو لي وين ... قلت ليهم قريب وطلعت لي غرفه قصي .... لقيتو راقد في سريرو ونايم .... شكلو مرهق من مشوار اليوم .... ختيت ليهو شكوكلاته جمبو في الطربيزة وطلعت ... مشيت لي دكتور عبد لله في مكتبو .. دقيت الباب قالي اتفضل .. دخلت ... قلت ليهو دكتور عبدلله معليش وجع وش 😅... قالي ولا يهمك ياهمس اتفضلي ... قعدته ... قالي تشربي شنو ... قلت ليهو ولا شي قالي طيب احكي ليك عن # قصي ... لانو حاسي ... قلت ليهو شنو .. حاسي بي شنو ! ؟
... قالي ... انا وقصي اصحاب اساس ... وهو ودعمي قريب لي شدييد وما بنفترق من قمنا سوا ... دخلنا الثانوي ... وقرينا الجامعه سوا ... انا قريت علم نفس وهو قرا ادارة ... بس في نفس الحوش .... ابوه وامو ناس عود في الحكومه واخوه الكبير دكتور نفسي ... عندو اخت اكبر منو ... هو اصغر زول في البيت .. ابوه اللي هو عمي ما كان فاضي لي تربية عيالو من سفر لي شغل لي مناسبات رسميه وكده ... اما امو كانت هي المهتمه بيهم ودايرة بالها عليهم ... مااشديد لانو برضو عندها سفريات برة البلد ومؤتمرات وكده ... عشان كدة الوقت اغلبو بيكونو معانا ....
قلت ليهو ابوهم كان بيعاملهم كيف؟ ! قالي ماعندو ليهم شي ... غير القروش ... لكن ماحصل مرة شفتو قاعد بيتونس مع اولادو او بينصحهم ... لالا بس اي زول عازيهو بي عربيه وحساب في البنك ... ده كل اهتمامو تجاه اولادو .... ولدو الكبير ايهم ... والله ما بيتبلع نيهائي .... زول مفتري وقليل ادب ... وياهامان انا فرعون ... شايف نفسو ع سماحتو وقروش ابوه ... لكن ماعندو حاجه نافعه .. قلت ليهو وكيف هو طبيب نفسي؟ !😳.. قالي اشترى الشهادة بي كل بساطه 😊... وايهم كان مشارك في الحالة الوصل ليها قصي ... قلت ليهو معقوول 😳 ؟ ! قالي جاييك في الكلام .... اختو فرح برضو ع نفسها علاقتها بي عماتها اكتر ... دخلوها في كاريزما ماحقتها .... اتزوجت قبل فترة واتطلقت بعد سنه من العرس ...
.... قصي ... هو الكان بيكسر روتين البيت الممل ... بيخاف ع اخوانو مع انو الصغير بيسال دايما عن ابوه ... وهو القريب لي امو ... يعني في العيلة دي ... تطلعي قصي منهم بس
اول ما دخلنا الجامعه ... قصي ده اتشهر عديل 😂 الولد القرض الشاطر السايق عربيه .. طبعا البرالمه ماكلهم بيكون عندهم دابه وكده 😂.. قلت ليهو فعللا انا لي هسا ب لمواصلاا 😂... قالي بالظااابط كده .... هو كان زول حبووب شدييد واحلا من كدة كان بيغني عندو صوت ماشاءلله ❤.. كم مرة كلمناهو يشارك في دورة او مسابقه بس رفض ... قال انو الغنا دا هوايه بس ماعايز ينشهر بيهو ... هو من نوع الناس البيخللص في العلاقات لي اببعد حد .. وده السبب البيخليه ينصدم في الناس .... يعني كان مرة حب وحده في الجامعه ... حبتو عشان قروشو وكده ... ونحن كلنا قلنا ليهو البت دي ماديه يامان اخطاها ... رفض لغايه ما زهجت منو وخلتو 💔... قلت ليهو وكرامتو وين؟ !.. قالي يلا في الكرامه مافي زول بيفوتو ... ما بيغصب زول ع حاجه مادايرة ماحصل مرة طلب من زول طلب ... وشخصيتو قويية ما بيغروه البنات ولا بيلفتو نظرو مع انو المدردقيين كتاار 😂😂 قلت ليهو وانت موقعك من الاعراب شنو ... قالي انا احساس الولد اب نظارات .. زول العلم الماعندو شي لي زول الناس كانت بتعرفني عشان يصلو لي قصي بس
قلت ليهو شيخ الطلس 😂😂👌... قالي بسسس شيخ الطلس ... يلا قصي كان زي ماقلت لييك فردتي الروووح يعني انا وهو للموت ... عارف كل اسرارو وبيحكي لي عن كل شي .... واجيك بالاختصار ياهمس ... سبب حالة صحبي ده ..
. وحدة اسمها # هديل .. ماعارف دي طلعت لينا من ياتو جهنم لكن البت دي وزعت العيله كلها ... لي عمي ماسلم منها ... قلت ليهو اها 😳 عملت شنو؟ !
قالي يا ستي هديل دي انا وقصي ايام عرس اختو فرح طبعا دعكونا بالمشاوير ومشي الاسواق .. لاقيناها هناك ... واتعرف عليها قصي ... والغريبه ياهمس دي كانت اقصر علاقه يدخل فيها قصي ... قلت ليهو كيف يعني ... قالي يعني قصي بيدرس الشخصيه بالاول .... ما بيرطبت بي زول ما بيعرفو ... قلت ليهو اها يعني بيدي الزول فترة يتعرف عليه وكدة ... قالي بالظبط .... يلا في الفترة دي قصي اتغييير 360 درجه .... بقى همو في حياتو يسعد البت دي .... والله والله مره كنا غي شرق النيل ... وهي كانت في الكلاكله ... ضربت ليه قالت ليهو تجيني هسا .... دور عربيتو وفات ... زعلني كيف ... ومرة مصحياهو من النوم الساعه 3 صباحا .... بتبكي ... الزول اتهور ومشى ليها .... يعني بيحبها لي درجه ما عندها حد 👌..🌚 قلت ليهو مباالغه بالجد 😢... قالي يلا قصي عرض فكرة انو يخطب على ابوه .... ووافق واي شي ... بس قصي كان عندو شرط ... انو تكاليف عرسو يقوم بيها هو بي قروشو الجايبها من تعبوو .. ابوه دقا جرس ... ع اساس انو تعبو وشقاه في الدنيا عشانهم وانو الفروش دي حقتهم .... برضو ابا قاليهو انا بشتغل براي ... وبجيب قروشي براي ... في الفترة دي سافر قطر ... واشتغل في شركه وراتبو كان ظريف .... بيتواصل معاي داايما ... وببيحكي لي بي التفاصيل .... تتخيلي انو لمن جا عيد ميلاد هديل وهو نافي كلفنا انا ومها نعمل ليها حفله ليها ... ورسل ليها هدايا .... شفتي لي اي درجه بيعزها وبيحترمها؟ ! قلت ليهو ماشاءلله عليه رااجل والله 😍❤
قالي وفي يووومو الجا .... ماادتو فرصه ... طوالي قالت ليهو تجيني ... عمل مطنش ع اساس يفاجئها بالخطوبه ... وهي فاجأتو انو هي مادايراهو .... يااخ قصي اتصدددم صددمه بالجد ماكانت هينه عليهو ... والصدمه التانيه لمن لقى ابوه اتزوج هديييل بنفسها على امو لمن كانت في مؤتمر في القاهرة .... اتخيلي كانت حبيبتو ... وتبقى مرة ابووه وفي بيتو ... وطبعا ابوه اتوفى بعد عرس هديل بي شهريين ... اول ماخلصت العدة ... اتزوجها اخوه ايهم .....
هديل هي الجابت ليهو النفسياات والمرض والقرف ... كرره الحياة .... وكررة حاجهاسمها اسرة وكره البنات ... وكره نغسو ماكان بيفضفض لي زول نيهائي .... كان كاتم ع قلبو .... وفي يوم اغبر اختو اطلقت وجات البيت والسبب حق الطلاق ... كان هديل برضو ... ماعارف السبب الصراحه هو شنو لكن كانت ورا خراب البيت هديل ... وفي يوم حاولت تتقرب من قصي ... قام اداها كف .... مشت لي ايهم وقالت ليهو قصي اتهجم علي قال الا يقتلني ... اخوك مجنوون .... وقصي كان جاي يكمل عليها .... دقا اخوه هشان صدق مرتو انو هو حايعتدي عليها ....
مااستحمل الوضع بعد ده وجا قعد معاي . .. وفي يوم كان ماشي يجيب كل حاجاتو البتخصو .. قطع تزكرتو خلاص وراجع قطر .... لقا البيت مضلم .... مااشتغل بالموضوع طوالي مشا غرفتو ... واثناء ماهو بيجهز في اغراضو .. جاتو هديل ... نفس الفصل الناقص حق المرة الفاتت حاولت تعملو وبي تمادي كمان 😡... قصي قاليها يامخلوقه انا كارهك في لله لل لله ... اخطيني عشان ماارتكب فيك جريمه .... بعدها اتمادت بالجد .... قصي كفتها وطردها بره غرفتو وفي اللحظه دي هديل ضربت لي ايهم وقالت ليهو جيب معاك الاسعاف حقكم لانو اخوك ما طبيعي ... حاول يقتلني والفت روايات والمسكين كان بيلملم في حاجاتو وسايب ليها الدنيا .... شال شنطتو وطلع من غرفتو وهو نازل في السلم سمع صرييخ هديل جاي من تحت ... ماترردد طوالي جرة يشوف الحاصل شنو ... وهي لمن شافتو غمرت .... شال كبايه القزاز ورشاها ابت تصحى ... لمن جا ايهم ومعاهو كم دكتور وسيرفز قامت ع طولها واتدست ورا ايهم .... مثلت تمثييل ... وطبعا قصي لسا ماسك كبايه الموية في يدو ... ايهم جا وكفتوو واتشاكلو شكلها اخرها كانت انو يودو قصي مستشفى المجانين ... النحن حاليا فيها 💔.... وهديل مااكتفت بي كده كمان وصت ايهم انو يدو قصي كهربا عشان يتعالج ... ومن اول جلسه قصي بقى ماطبيعي .... احيانا بيكون طبيعي جداا ... ومارت يقلب طفل صغير مرات مجنووون ... ومرات سفااح ...
الناس كلها بتقولي ياعبدلله انت فقدته قصي ... قصي جن ... بس انا لسه ما فقدته الامل وبحاول بي قدر الامكان خلال التلاته سنين الفاتو وللان انو القا دكتور شاطر يقدر يعالج قصي ....
وفي اللحظه دكتور عبدلله طلع نظارتو وقش عيونو ورجعها تاني .... قالي انا خاسي انو انتي الحطلعيهو من حالتو دي ... لانو من اول يوم شافك فيه وهو بيحكي عنك ... لو في حالتو او لمن يكون طبيعي .... لو لاحظتي ما بيأذيك ... ولامرة انتي العلاج ياهمس ....
انا في الساعه دي طرحتي اتملللت دمووع ووشي بقى طماطم بس .... ياخ معقووول معققوووول كده انسان بني ادم ... كائن بشري ... يستحمل المعاناة دي .... من ظلم لي ظلم ... وبي سبب بت كلبه حقييرة 😭😭😭😭 انا القصص الذي د
ي ما بتمر علي الا في المسلسلات والافلام ... وبرضو ما بتكون للدرجه دي ... معقول في شياطين ذي دي حايمه ع هيأه بشر ... يااهدييل ياابت ابلييس شاااحده الله الا ماالم فييك اعدمك السنه .. والله مااخليك 😭😭😭💔
عبدلله قالي همس ... في شنو؟ ! قلت ليهو مافي شي ... لكن قصي من الليله حالتي الخاستلما في التريننج ... عايزاك تساعدني في القصه دي ياعبدلله ... قالي انا حاكون متواصل معاك ... بس ماحاكون معاك ... لانو حاسافر لي مها ان شاءلله بكرة .... حكيت ليك القصه دي عشان تديري بالك عليهو ... وماتخلي اي زول يشوفو ... مرات هديل بتحاول كتير تجي وتزعز كيانو .... وهو بيتهور وبيأذي نفسوو ... قلت ليهو ان شاءلله .. ما بخليهو ...
استاذنت منو وطلعت ... حاسه راسي ده تقيييل بي معنى التقل ...
وجاتني فكرة
# لها_بقيه
سوري غايز وباسف ع التأخير كنت بقرا في روايه تانيه😅💔
الجزء 11
وأرفضُ أن يقال أنّ القدرَ يرميني إليك، أنا أنقذفُ نحوك، كوكبي يرتطمُ بكوكبِك، أنا إخترتُك ..
...............
بعد ما طلعت من مكتب دكتور عبدلله .... جاتني فكرة .... والغكرة دي دايرة خيال وزوول مدبر .... مافي حل..😂 غير رهف
ولي أول مرة اقتنع بي افكارها والغريبه و انو مرام برضو كانت معانا وواقفه ....
باقي شفق وخالدين يجو ونتم الشبكه الاسفيريه ✌😎
.... بعد ما نهيت المكالمه الجماعيه
مشيت لي قصي لقيتو قاعد وبيلعب بي مكعب الغاز ... ده الفيهو توحيد الاوان ....
قلت ليهو مساء السعاده ...😊 قالي همس وينك من قبيييل ماشفتي يومي كان ممل كيف ...
دخلت وقفلت الباب قلت ليهو كيف ممل 😕 ؟؟ ! مش مشيتو رحلة ترفيهيه؟؟ !
قالي همس 🌚 ترفييه شنو يااخ ورونا قرديين وتمساح وغزالتين ... وقال شنو دي حديقه الحيوانات ...😡 بيغشو علينا الناس ديل ...😡❌ قلت ليهو وانت عملت شنو 😂😂...😂 قالي بقيت اعاين في حامد ده ... قلت ليهو حامد مالو .... قالي شغال يقول وااااااو انهو القرد ... واااااو انها غزاله واااااو انهو التمساح بي كسر التاء ..😂 الزول راصي عربي بي ادب ... قلت ليهو والغايزك شنو هسا الزول مثقف😂😂 ؟ ! قالي ماالمشكله هنا انو الجماعه كلهم ماناقشين هو بيقول شنو .. بيتكلم براه وبيوصف والجماعه طاششييين طشه 😂😂 قلت ليهو الله يشفيه ي رب ... قالي جمعا ...😔 قلت ليه قصي
انت ما عايز ترجع لي بيتك وتشوف امك ... قالي امي 😂ياازوله امي بتاع الساعه كم ... قلت ليه بس ياقصي كده😳 دي امك ... قالي همس عشان مااكره الونسه معاك رجااء خاااص بس ما تجيبي لي سيرة زول من العيله دي ... طيب
قلت ليه تمام .... اغير السؤال طيب ممكن تستمع بي شويه ... قالي عن العيلة لا ...😒 قلت ليهو لا ما عن العيله .... سؤال تاني بيخصك انت ... قالي احكي سامعك ... قلت ليهو في دكتوور شااطر جاي من اوكرانيا انا وانت حانقابلو عشان يشوف حالتك وتتعالج على يدو ان شاءلله ... قالي بتهظري؟؟ ! انا حالتي دي مافي ليها علااااج ...💔 قلت ليهو بالعكس ياقصي .... انت من الناس النسبة شفاءهم ..%95 انت عارف انو كم جلسه مع الدكتور وتبقى تمام ... قالي ... يعني بالجد حااطلع من هنا ... قلت ليهووو ايوووااا 😊 ... قالي بس ... بس ... قلت ليهو بس شنو ...😟 قالي لو طلعت امشي لي منو .. وعبدلله سافر ... قلت ليهو انت لمن تتعالج بتتحلى ان شاءلله ... انا في وواقفه معاك ماتشيل هم ... قالي افتحي الخزنه ديك ياهمس .... مشيت وفتحتها قالي في البوم صور جيبيه ... جبتو ليهو ... زح لي جمبو قالي اقعدي ... قعدته
بدى يوريني في الصور .... اول الالبوم كان راجل لابس ذي الضباط وعندو اوسمه كتييرة وميداليات .... باين عليه انو في عمر ال 60 ... قالي ده ابةي الله يرحمو ... قلت ليهو الله يرحمو ... يشبهك يااقصي ... قالي ماكتيير ...😅 وراني الصورة البعدها كانت بت جميييله ماشاءلله جمال 👌....😍 متصورة بي ذي الكابتن معاها كم بت وولدين لابسين نفس الذي ... قالي دي فرح ... اختي ... يوم تخريجها .. قلت ليهو هي مضيفه؟ ! قالي لا هي كابتن طيران ...😊 قلت ليهو ماشاءلله عليها ... وراني الصورة البعدها كانت ليهو ولي عبدلله ... كم صوورة لي عبدلله ومها معاهم ولدهم حمد ... فرح يوم عرسها وقصي يوم عرس فرح .. قصصصه ....👌😍😍 وراني صورة مرة مجيييههه جيهه ماشاءلله ....
وكأني شايفاها في مكان ... ملامحها ماغريبه علي ... قالي دي امي ... قلت ليهو يخليها لييك ي رب ماشاءلله يلا انت بتشبه امك ماابوك ..😂 قالي شايل منهم الااتنين 😂....✌ بعدها وراني صورة ولد ....😨 ده نفسو الولد الشاغلني يومها ... دقيقه دقيقه ودي نفس المرة اللقيتها يومها برضو ... نفس الناس اللاقوني في الشارع وسالو من وصف المستشفى ... اي ياهم والله ...😟
قالي ده اخوي ايهم ... قلت ليهو معقووول .... قالي شنو هو المعقول ... قلت ليهو لا اتذكرت شي بس ... قالي ده سبب اي شي ... هو السببب هو سبب موت ابوي ... هو ورا مرضي هو الي خاني وطعني في ضهري ... اخوي الاتززوج حبيبتي ومرت ابوي .... يعقل تشوفي زول مسلم يعمل كده ... قلت ليهو لا طبعا حراااام انو يتزوج مرة ابوك .... قال لا هو اتزوج وهي رضت على نغسها واتزوجتو ... هم القتلو ابوي برضو ... واخدو كل املاكو وهم ... قلت ليهو شنو .... قال انا نعسته ياهمس .. بي صوت طفولي ... عرفت انو حاليا ما في وعيو .... قلت ليهو طيب ياقصي انت نوم وانا بكرة حاجي من الصباح واسوقك عشان نرتب غرفتي ... طيب
قالي خلاص جايه 😃😃 ؟؟قلت ليهو يب ... بكرة ان شاءلله حااجي .. قالي ياسلاالم يااسلااام وبقى يصفق بيدينو 👏😂😂😂😂
خلاص ياقصي تصبح على خييير ... قالي وانتي الخير بي ذاتو ❤😍 وجدع لي ابتسامه ....❌😍 الزول ده مطعم طبييعي يااخ سكررة ....❤😂😂🙊 عموما 😁 جيت طالعه ع المهمه حقتي 😉 واتلاقيت مع الشله كلها في مطعم قريب من المستشفى .... رهف كابستني ليك اهلي ومااهلي وسوورعه الزمن لخمتني لخخمه كده الحمدلله بس 🌚👌.... المهم
قعدنا ومن بقا فيها عشا رهف وقفت نقه ... بعرفها انا ضعيفه قدام كرشتها 👌😂😂😂😂... خالدين قالينا اووووي كلنا طلبه وانا الفايض حقي بعبي بيهو بنزين ...
ارح الشير ... مرام ادتو نظره كده ... قاليها شنو يامرام الزول مايهظر ولاشنو 😅
طبعا انا انفقعت ضحك .... قلت لييهم حرررم الليله العزومه علي اصلا عندي قروش فايضه كتييير ماعارفه اعمل بيها شنو ... ويلا جاتني ذكاة لغايه عندي ... خالدين قالي ذكاة علينا يا كلبه 😂😂👊.... المهم اتعشينا وملينا التنكر تبع رهف هشان تفكر لينا ... طبعا انا رصيت لييهم الموضوع كلو عشان يساعدوني فيهو .... مرام قالت لينا اول شي هدييل دي زوله عبقريه وما عندها دين .... رهف قالت لينا اي هي عبقريه بس ماعندها دين دي كيف 😂 ؟ ! قالت ليها زول بيعرس الابو وولدو واصلا كان عندها علاقه مع الولد التاني .... الشي دي استحاله تكون طبيعيه .... خالدين قال بالجد نخن مهما قابلونا بنات شمال وسمعنا عنهم بس ماحصل سمعت بي موقف ذي ده .... رهف قالت حاليا ممكن تختو موضوع هديل والانتقام على طرف .... في الوقت ده مفترض نعالج قصي قلتي لي ياهمس دكتور اوكرانيا ده حاي متين ! ؟قلت ليها اسبوع بس ويجي .... قالت لي اووكي فترة ظريفه يلا ياخالدين في خلال يومين دايرنك تعرف لينا عنوان بيت قصي ... خالدين قالينا الليله العنوان بيكون معاكم صحبي بيجيبو لي ان شاءلله ... رهف قالت تم ... يلا الخطوة التانيه .. همس دايرنك تعرفي ام قصي موجوده في البلد حاليا ولا لا .... قلت ليها لي؟حانستفيد شنو منها ... قالت لي مرات بتكةني غبيه لمن شاذه 🌚... امو هي اقرب ليه زول ... ذي ماقلتي اخوه خانو واختو ماشغاله بيه .... امو هي الحل ... امو حاتكون جزء من علاجو وهي الحتقيف معاه لمن يطلع بررة البلد .. قلت ليها صح ... قالت لي اعرفي لي المعلومه دي قلت ليها ظابط ... قالت لي مرام .... عايزاك تعرفي لي خطوات هديل دي ... يعني بتمرق وين شغاله ولا في البيت ... معلومات شخصيه المهم اتصرفي تمام ... قالت ليه والله الا اطبق لي سناريو فلم هندي 😂.... رهف قالت ليها والله البسمع فيهو ده كلو فلم في فلم بس الله المستعان .... قلا ليها وانتي حاتعملي شنو .... قالت لي انا الحاجيب ليكم اسامي الناس دي وبتشتغل شنو ... وارقامهم 😌... قلنا ليها كيف 😨... قالت لينا اصبرو النتم العصير ده 😂.... وشوووووت شفكو العصير 😂.... قالت لينا انا حاكون بتاعة الاحصاء السكني .... نسيتو انو ابوي شغال في الوزارة ...😉 ؟حاشيل منو تصريح ودي بس الخطوة الخطررره .... وحامشي ليهم البيت بعد ماخالدين يجيب لي الوصف ....🌚 وبشيل اسماء الجماعه وارقام التلفونات ... ومكان الشغل 😌...👌 وبعد داك اي زول على جهتو ... بس محتاجييين شففق
قلت ليها لي .... قالت لي حاتعرفو بعدين
حاليا اي زول عرف شغلو شنو ... قلنا ليها عاااااي 😂... قالت لينا ظبوووووط 😂👌
يلا ياصعاليق بني امية اي سته في حته وكل جركانه في مكانه ... مترين ارح رجعنا البيت ... قاليها عربيتي بتشيلكم كلكم ... مرام حمرت ليه تاني 😂😂😂 قاليها بتشيلكم بس انتو ختو البركه 😅 وووومججددا فطست ضحك

قال لها في ذات يوم :
- أنا لا أصلح لك فقد مزقني أحدهم إلى ملايين القطع الصغيرة ..
- لا بأس بذلك فأنا أعشق لعبة التجميع،
.......
رجعته البيت .... والمرة دي مانمته نيهائي .... ااي النوم جافاني عدييل 😂❤.... انا لمن اكون بفكر او عندي حاجه شاغلاني بكون سرحانه طبيعي ... وفي عز سرحتي دي .... ذي الساعه 2 صباحا .... دخلت الفيس .... لقيت منشورات الترحيب بي دكتور البرت .. ده الجاي من اوكرانيا ... الدفعه كلها عامله ليه ترحيب .... ناس نفسيات شت .... شفت القراوند وتوووشك خشيت صفحتو .... لقيت فعلا كاتب انو باقي ليه ايام ويكون في الارض الصديقه وماادراك من خزعبلاات .... البرت خليك صريييخ انت جاي هنا مالي الله ساي 👌...🌚 عرفت المستشفى الحيشتغ لفيها وطلعت خاصه للاسف ....😒 عرفت التفاصيل عموما والزول مااهين كم شهاده وكم ميداليه وكم وكم ... حاجات كتيرة ماخدها ... يلا لي نفسو ☺😂.... ابوي عندو شنطه كدة مكيفاني كيف اشتراها سفرتو الفاتت .... يازووووول طوالي رصيت فيها ملابسي ... وعندي شنطه صغيره كده ختيت فيها الميكااب وباقي حاجاتي .... وجهزته لبست بكرة .... وبعدااك النوم ابى يجي 😂.... الساعه بقت 4..... خلاص النقوم نستحمى ونصلي .... استحميييت وصلييييت وصليييت الصبح .... بعدها نزلت تحت لقيت الدنيا مضلللمه ... فتحت نور السلم ابوي طوالي قال منوووو ...😡 قلت ليه حااج صلي ع النبي ... في حرامي بيفتح ليك نوور 😂👌...😂 قالي الليله الصحاك بدري شنو .... قلت ليهو جافااااني يااابوي 😪... قالي ودد الكلب منو ده الشوكشك 😡😡 ؟؟ ! قلت لييهو ادريس ياابووي 😭😭...😭 قالي ماالو سوا ليك شنو 😳 ؟ بقيت اغني غنيه البت المايعه ديك .... عدريس كبر راسو وحالف لاخرجني من الدار 💃💃👏... رفع لي سفنجتو قالي امشي من وشي واتناولني بيها 😂😂😂😂 لا ياحاج وين البريستييج وييين .... دخلت المطبخ عبارة عن الربع الخالي ... مااافي شي .... مااافي احد يشتااقلك .. كثري اناا ..
😭😭❤ معليش لحظة جوووح
والله التلاجه غير المويه مافيها شي .... لا حله لا حافظة طعام .... ياااخوانا وانا اموت يعني؟ !😐👊.... والله فجأه حاني الهام قالي افتحي الفرن .... وفتحتو 😍 لقيت لي كيكه .... ضاربه سليمه المهم طقه .... وتعالي لي يالغاليه علي 😍❤
اكلللت ماقصرته .... وسويت لي شاي ساده ياكافي البلا لبن بدرة بالغلط ماااف ❌.... شفت في ساعه الهول لقيت الزمن قرب بعده ... يلا ياهمس مشوارك مع قصي بدا من الليله .. نشوف رهف حاتعمل شنو ....
بعد ما طلعت من البيت ضرب لي خالدين ..... قالي همس الوصف حضرااان ... قلت ليهو احللف 😃❤... قالي والله وحاليا انا واقف قصاد البيت راجي رهف تجي .... قلت ليهو ظرييف والله حاليا اجيكم ولا كيف ... قالي لالا شغلتك ماهسا امشي المستشفى سدي لينا ... قلت ليهو طيب تمام واذا احتجتوني تلفون بس ... قالي زيتون يلا قدي ... وقفل الخط 😒....
المستشفى جاك زول ... مشيت صبحت لي قصي .... وسقتو معاي عشان يختار لي غرفه 😂 طلع اي اربعه انفار مع بعض .... انا ومرام ورهف .... اما شفق براها ومعانا البت الاسمها خنساء مابتتبلللع لي الشي دي حرجل بس 😂😂.... قلت لي قصي معلييش كنت دايراك ترتب معاي غرفتي لكن طلعت ما حقتي براي ... قالي مامشكله ااذا دايرة شي ناديني ... قلت ليهو تمام .... مشى في الحوش بقى يلعب اريكه .... واثناء مااانا بعاين ليهو جات داخله وحده من البوابه ..... سمم
حه سماااح ماحققت نصاااح ... ماشه كده والمحنون ع النصيح بيعاين ليها 😂😂 سمححه والله ... وبرضو شبهها ماغريب ... يالطييف انا من ذاكرتي .... وقفت جمب ققصي ومسحت ع وشو بيدها قصي كان واقف في مكانو ما اتهز ولا زح ليها يدها .... مسكتو من يدو ودخلت بيهو حوااا
دي منوووو كمااان 😡😡.... لمن اجيها بس دخلت حاحاتي وجيت طالعه لقيت المستشفى هااايج 😳 ... والناس جاريه وبتكوورك بي اعلا صوتها ... ياربي في شنو هسااا
كان في مجنون حالتو صعبه ومربط ...
الفكاهو منو ماعارفين بس المجنون ده خطيير لي ابعد حد ... قالو قبل كده قتل راجل عندو مشكله في الحركه .... اتفكى والناس جرت مجانين على نصاح ... الا هو كان بيتحرك بطيئ مسكو وبي سير الدريب خنقو ومات .... حتى كان حصلت مشكله كبييرة والشرطه قربت تقفل المستشفى بي سبب المشكله دي .... بس حلو الموضوع ... واهل الميت سحبو الشكوة .... ومن اليوم داك المجنون ده مربط في غرفه براه حتى ما بيدربوه مع الناس .... يعني قريب للعزل ...
المهم حاليا المجنون ده اتفكى كيف .. ومنو الفكاه لانو مقيد بي إحكام ....
... في اللحظه دي قلت امشي اشوف قصي الحاصل عليه شنو ... لانو الناس دي كلها جررت وهو ماطلع معاهم ....
بعد شفت # النور ... ده المجنون مايفوتكم 👌😂... شفتو ساكي الناس دي كده على الكفتريا ... وطوالي دخلت الممر حق المستشفى .... تلفوني ضرب ... لقيت ده عبدلله المتصل .... مارديت لانو بالجد كنت مافاضيه ... تاني ضرب لي وانا جاريه خايفه من النور ... وفي نفس الوقت
خايفه على قصي ... لمن كترت الاتصال رديت ... قالي همس مالك مابتردي ... قلت ليه معليش ياعبدلله والله مشغولة في مجنون اتفكى ... النور ... وقصي ماعارفه جات ساقتو بت ... قالي بت منوووو 😳 ؟؟ ! قلت ليه ماعارفه والله بس بت ساقتو ... كورك فيني ... قالي امشي الحقي يااهمس مافي بت غير هديل بتجيه ... الحقي قبل ماتعمليهو شي .. وانا شغاله اتمتم ومافاهمه شي ... قالي سوورعه اجري ... وانا كوالي حريت على وين امشي لكن ... غرفتو و مافيها نشى ويين ... اتذكرته انو عبدلله حكى لي بي غرفه الكهربا ... وقفت ثواني وقلت الله يكذب الشينه .... جرييت جري ... اقوم واقع في السلالم .... لمن وصلت لقيت البت القبيل واقفه بره الغرفه .... جرييت وكفتها كفييت ... ماخليت ليها علامه الكلبه وجدعتها في الارض ... دخلت الغرفه لقيت قصي راقد في سرير ونايم ..... واقف في راسو دكتور .. كان مديني ضهرو .. ماعارفه هو عايز يعمل شنو بس المتأكده منو انو حيأذيه ... شلت الحديدة البيعلقو فيها الدرب هو طوالي اتلفت وجا هاجم علي .... وانا طواالي قفلتها ليه في راسوووو ....🔥👊.... ضربتو بيها ضربتين بدل وحده ... والزول وقع ... والدم نزف من راسو 😱... قتلتوو قتلتوو خلااص 😭😭😭.... ماعرفت امشي وين في اللحظه دي
ومن هناك جات هديل داخله وبتصرخ ايهم ايهم . . ... . هي ذاتها انشغلت بي ايهم حقها جريت على قصي كان شبه واعي ... بس مع حبة كغييت كده صحصح عديل ... قالي وين انا ... قلت ليه قووم قوم سرعه قالي في شنو وانا بجر في يدو ... قوم ياقصي قووم اتحرك .... قام معاي وراسو لافي ... كانو الجماعه ديل ادوهو مخدر سبت يدو في كتفي ويدو التانيه ماسكاها والله هو تقييل بس جاتني لفحه هاشميه 😂😂👌... مسنداهو في السلالم وماشين لغايه مالقيت دكتور اشرف ... قالي همس مالك ... قلت ليهو سبت معاي ... مسك قصي من يدو التانيه ونزلناه غرفتو ... ااول ماوصلنا قصي ادى اشرف بوكس في وشو لمن اشرف وقع .... وانا تاني بقيت في دور احجز

ما تتعـوج انا حِملي كـلو على قفـاكـك
ما تنتـني كان اتكسرت بقـع معااكك .✨❤ ...
...
دكتور تشرف انفو نزف ... وملا وشو .. في مناديل في الكمودينه حقت قصي شلتها وجريت اسعفو بس قصي شداني لي ورا ... والساعه دي انفصمت فيهو .... قصي قصتك شنو انت يعني مامعقوله معااك يااخي ... البني آدم ساعدك وبيساعد فيك وواقف معاك تقوم تأذيه بالطريقه دي ... اتجاوزته كل الحدود ... قالي انت ماعارفه شي اسكتي وخليك بعيدة
.. قلت ليه اعرف شنو مثلا ... عارفه الكائنات الفوق دي هي الأذتك وهي الحاولت تأذيك الليله وانت بدل ما تضربهم تأذي البيحميك ... عاين لو مسكتني تاني انا حاتخلا عن حالتك واشوف مريض تاني ... لانو مشاكلك كترت شديد ... بعدين دكتور اشرف ذاتو ما بجيك ... حانغيرو بي دكتور تاني ... هنا دكتور اشرف قاطعني ... قالي لالالا نحن متعودين على الهجمات الذي دي ... وقصي ده حالتي من 3 سنوات ما بتخلا عنها الا اعالجو ... وأنا في سري قلت 3 سنوات ولسه ماعالجتو وانت سبب انتكاسات قصي كلها .. لكن تصبر لي بس انا في وانت في والزمن حايكشفك للكل يادكتور أشرف
... ايوا الفصل الناقص العملتو في قصي ده كلو عشان تصل لي نقطه واوصل فهم لي دكتور اشرف .... انو انا عرفته حقيقه هديل وايهم .. وحفظت اشكالهم ... بس الماعارفو هو انو انا متابعه كل تحركاتو وعارفه انو هو السبب ورا جوطه قبيل هو الفكى النور ... وهو الساعد ايهم عشان يشيلو قصي لانو الويفر هديل 🌚 ما بتقدر تشيل شنطتها قصي كتير عليها ...😒 فاكيد ايهم ما بيقدر يشيلو براه ... تانيها ايهم ده دكتور خارج المستشفى يعني ماشغال هنا .. كيف عرف اتجاه غرفه الكهربا ... افرضنا عارف المستشفى مثلا ... كيف يدخل بدون اذن الحرص لو مافي واسطه دخلتو .... وانا شفت ملامح اشرف لمن جيت نازله وسانده قصي .... وشفت برضو عدوانيه وكره قصي ليهو .... ده كلو بيشير لي انو اشرف عندو يد في الحااصل ..
ومسكنا خيط جديد '
....
بعد الوضع استكان .. والنور رجعوه مكانو والمستشفى رجعت ع طبيعتها ... ضربت لي رهف ... وقالت انها بره هي وخالدين ... اتحركت عليهم
وقعدنا في حديقه المستشفى ....
خالدين قالي .. الليله طلعت من البيت بت ودي اشك انها هديل ... بعدها بي مسافه بسيطه طلع ولد يشبه قصي شديد وده تقريبا ايهم اخوه .... لمن طلعو رهف دخلت لقت بس الخدم .. سالت متين بيرجعو قالت انو ما بتعرف لكن ماما حياة بتجي بعد شويه ... ماما # حياة
ام قصي
قعدت وانتظرتها لغاية ماجات ...
رهف قالت لي ماتشوفي الانسانه دي تعاملها حلو كيف رغم المشاكل الفيها بس زوله طيبانيه والله ... استقبلتني كويس وادتني بياناتها ووين شغاله ورقم تلفونها ....
يلا الباقي عليك تمشي ليها وتحكي ليها بالحاله حقت قصي
اليوم ده عده ع خير لكن شفف دقت جرس الا تبدل خنساء في السكن .... وفعلا بدلتها 😂 قااهرة هي ماشاءلله ...
ب ليل كلنا كنا قاعدين في الارض لابسين بجامات والكعيك ما يفوتكم ... خاتين صحن باسطه وبنشرب في الشاي ... مرام قالت لينا انو هي قررت تصاحب هديل دي ... بي اي طريقه المهم تصاحبها .. رهف قالت ليها الما عندها ملة دي تصاحبي ليك كافرة ...😂 شفف قالت ليهم دقيق انتي دايرة تصاحبيها لي فهم صح؟ ! مرام قالت ليهم اكييد ياجماعه يعني زوله زي دي استفيد من صحوبيتها شنو وبعدين انتو امخاخكم بقت دكوة للطيش ...
قلت ليهم ما شفتو الليله دقييت هدييل دق المدايح .. كلبه..😍 والله طلعت شعرها ده كلو في يدي وكفتها وخربشتها في وشها ❤😂 ووقعتها .. بتكون البسكويتها دي كسرت ضلعتها 😂
كلهم ضحكو الا مرام ... قالت لي جنيتي يا همس ... كيف تعملي كده؟ 😳! انتي عارفه دي ممكن تعمل اي شي ممكن تاذيك ما تشوفي الكيوته المتجسده روحها دي سحاارة ياابت 😳 والله ياهمس الخوف تعمل ليك شي .... وعم الصمت الكسرتو انا بي ضحكتي 😂.. لالا نا بتجيني منها شي هي اصلا نا بتعرفني ولا حصل شافاني ... قالت لي ان شاءلله ياهمس
.... ابوي اتصل علي قالي يابت امرقي لي بره ... قلت ليهو خاضر ... لبست لي توب وجري .... ماعارفه ليه بس باقي البنات كلهم لبسو تيابهم وجرو معااي ... ياخ ديل الشمار ملخبط مع دمهم .😂 لقيت الحاج جايب لينا سندويتشات وعصير ...❤😍 ياخ انا ابوي ده مافي منو اتنين ... الله يحفظو ..❤❤ قدامهم قلت ليهم هسا عندكم ابو ذي ابوي ... كلهم قالو لالالا 😂😂 كلاب .. ضعيفين امام الكرشه بعرفهم انا ... ودعت ابوي بعد مااتصلت على امي واطمنت علي ... ودخلنا انا والبنات بعد الباسطه الاكلناها اكلنا الطقه دي 😂😂😂
مصفحييين نحن ما بتجينا شي ....👌😌 ونمنا
صباح اليوم التالي .. وكأني امضيت حياتي بحثا عنك لذالك اوقفني قلبي عندك
وجدت فيك املا جديدا وعلى الكل القبول به
م الاثر الذي تلقيه بي كلماتك كما نجد السكون
في ابيات القصيد اجد السكون في كلامك
كما نرتاح عند الشاطئ ارتاح عند التحديق في عينيك
انسيتني المي وعلمتني كيف اعيش مجددا
كما يفرحني المطر اصبح كالطفلة على انقام ضحكتك
وكما يهدئ المسكن الجروح كانت ابتسامتك مسكنا لكل جراحي
وجهك المبتسم يخبئ بداخله بحرا من الطيبة اعطيتني الظل مع انك تقف على الشمس
قلبي يقوى بك فاخبرني ماذا فعلت به
بعيدا عن زحام المرضى ... وشغب الاطفال ... كل البعد عن همسات صديقاتي ونظراتهم لي ....
ايقنت مأخرا اني اوثقت بقيود العشق .... احببت ذاك المرح السفاح ... ذو طرفة لي بعض الوقت ولكنه حازم في الحين الآخر .... لديه كثير من الالتزامات ولكنه غير مسؤول تماما .... اعشقك يا خالي الرأس
...
# قصي
.....
قفلت دفتري ودخلتو الدولاب بعد ما قفلتو تمام ... وشلت المفاتيح دخلتها شنطتي ... لسه ما اتساوكت ولا اي شي ... بس اول ما صحيت جات في بالي الخاطرة دي وكتبتها ... اي بكتب انا ... رحلتنا من الليله ابتدت .... لبست ... واخذت وصف مكتب حياة ... واتحركت عليها ... طول الطريق بدعي بس انو ان شاءلله تتفهمني او تستوعب الانا عايزة اوصلو ليها وان شاءلله الفكرة حقتي تقنعها ... ان شاءلله توافق ....
وصلت المكتب .. وانتظرت لانها كانت في اجتماع ... واول ما خلص السكرتيره قالت لي اتفضلي ... دخلت المكتب ... كان عبارة عن حاجه فخمه بي كل معنى الكلمة .... طراز عجيب وديكور راقي .. كانت مسترخيه على كرسيها باين عليها التعب .... وبرضو ماغريبه علي
هي طبعا عرفتني من ما شافتني اول مرة ..... قالت لي ياااهلين يابتي اتفضلي ... سلمت عليها وقعدته ... قلت ليها خالتو انا شايفاك قبل كده؟ ! قالت لي مرة وصفتي لينا المستشفى .. لاقيناك في الشارع .. اذا بتتذكري .... قلت ليها ايوااا ايوا .. اتذكرتك صح ...
سالتني من حالي وشغاله وين .. قلت ليها شغاله في المستشفى ___... طوالي سكتت وحسيت بي ملامحها اتغيرت .. قالت لي بتعرفي مريض اسمو قصي ... قالتها لي بي لهفه ... قلت ليها ايوااا قصي هو الحاله الماسكاها لي مدة شهر ... وهسا ده الاسبوع الاول لي معاه ... سالتني تاني اسئله ورا بعض .... كيف حالو ... صحتو .. بياكل كويس .. بيشكي من شي ... حالتو كيف .... طمنيني عليه ...
قلت ليها جاياك ياخالتو في الكلام ... هو كويس وصحتو تمام .... بس في مشكله انا عرفتها قريب .... قالت لي شنو ...
قلت ليها خالتو انتي ليه ما بتشوفي قصي ولا بتزوريه ... سكتت قلت ليها انا ما عايزة احقق معاك والله بس ده جزء من رحلة شفاؤ ... وان شاءلله انتي تساعديني بي ادق التفاصيل .... قالت لي هو ح يبقى كويس؟ ! ممكن يرجع قصي الزمان
قلت ليها اكييد وانتي ماشاءلله معارفك واسعه اكيد خ تقدري تساعديه ... قالت لي قصدك شنو ... قلت ليها م تفهميني غلط .. قصدي انو في دكتور نفسي شاطر جا من اوكرانيا لي مدة اسبوع ... ممكن يمسك حالة قصي ويبقى كويس بإذن الله الشفا يكون على يدو ... قالت لي اي سمعته بيهو الدكتور ده .. قلت ليها بسس ... هو ب ذاتو حايعالحو ان شاءلله ويبقى كويس ... قالت لي طيب المطلوب ... قلت ليها خالتو اذا قلت ليك كم حاجه ممكن تستغني عنهم عشان ولدك قصي ... حاتخليهم قالت لي اكيييد
قلت ليها طيب ... انا عرفت انو هديل هي ورا تعاسة اسرتكم ودمارها ... وولدك ايهم هو السند ليها في كل المصايب دي ... اول خطوة انك تخلي ليهم البيت ع اساس ماشه ماموريه خارج البلد او عندك اجتماع ... قالت لي وبعدين ... قلت ليها بعدييين دي لسا عليها شويه ... لكن في الفترة دي دايرنك تختفي عشان تقدري تتقربي من قصي وتقدري تعالجيه ... وياريت لو كان برة البلد قالت لي انا موافقه حاجه فيها امل ممكن تشفي ولدي انا مستعده اعملها قلت ليها طيب اتفقنا ... تاني شي ياخالتو غيري شريحه تلفونك لانها ممكن تكون مراقبه .. واوراق ملكياتك واملاك قصي ومستحقااك امنيها في البنك وجمدي عليها لانو عندنا خطوة انو نرجع اي شي ذايد على الاتنين ديل ... قالت لي دقيقه ده ما جزء من العلاج ..
قلت ليها مدام حياة حاليا قصي ولدك بيعني لي كتير هو ما مريضي وبس هو صديقي ... وانا لما سمعته بي الظلم الاتظلمو قطعت وعد الا اخد ليه حقو ... لاذم حقو يرجع ليه ولاذ م هم يضوقو من نفس الكاس الضاقها قصي ... وانتي أدرى ب الكان بيحصل ... قالت لي انا ماعارفه لو ماانتي جيتيني الليله ووريتني بالحاصل ده وانو ممكن يتعالح ع يد الدكتور ده ماعارفه ... انا كنت فاقده الامل ... قالو لي ولدك جنا ... وما ح يرجع تاني لي واقعو ... قالو لي الذيارات ممنوعه ... كم كرة حاولت انو امشي اذورو بس الدكاترة بيمنعوني انو اشوفو بيقولو لي حالتو خطرة وبيعوق وبيضرب ... بقول ليهم ما مشكله انتو بس دخلوني ... بيرفضو والله .... قلت ليها كمان هم متآمرين مع ايهم وهديل .... قصي سلييييم مابيأذي زول ومسالم جدااا ... وبيحب الونسه ... كمان عندو البوم صوركم ... وبيتذكركم وبيحكي لي عنكم كتييير ... مرات كتير وعيو بيرجع ليه وبيكون طبيعي
وبيشمأذ من الحاله الفيهو وانو مع مجانين وكده ... ولدك حايبقى كويس بإذن الله بس انتي ختي يدك في إيدي عشان نقدر نوصلو بأمان
وبعدين اكتشفت انو قصي بيدوه دوا بيساعدو على النسيان .... وده من جوة المستشفى برضو ... وكم مره حاولو يدوه صدمات كهربا بس نحن كنا موجودين وما خليناه يتأذى ... بس الايام مامعروفه وممكن في اي لحظة يتأذى ..... انتي الحتحسمي الامور دي .
... خلصت نقاشي مع ام قصي ... ومشيت لي خطوتي التانيه ....
.....
وفي نفس اليوم جا قرار من الامين حق المستشفى بانو يخرجو قصي على مسؤليتو الخاصه بي حجه انو ناقلنو لي مستشفى تانيه ... وهو في الحقيقه مسافر القاهرة ... رحله علاج مع دكتور البرت ...
سفرتهم كانت الجمعه بالصباح ... وانا طول الليل كنت بتفق مع امو في حاجات مفترض نعملها .. وفي الاخير قررت انو اسافر معاه
... عاد اخليه وييين برااه
مشيت كلمت امي وابوي بالحااصل كلو خليتهم على بينه غايتو ... شاكلوني بالاول كتير وخافو علي برضو بس طمنتهم انو ما حاتجيني حاجه وانو خالتو حياة زوله راكزة والامن في وما يخافو
... الصراحه كنت مستهونه بي هديل وايهم شديييد ... بس طلعو اباليس ولاعبين بالبيضه والحجر ❌
وعندهم معارف كتيرة .. كلهم زي وشوشهم واشكالهم ناس اجرام نا بيخافو الله ... والاكتشفتو برضو انو هديل عندها مصنع بتاع ادويه غير وكالة السفر والسياحه ... وايهم عندو شكره ايراد وتصدير .... ناس ملو مركزهم
بي عرق الغير ... بس ربك ما بضيع حق زول
.....
وسافرنا مصر
بقيه
الجزء 14
نعلَمُ بِـأنَّ الكِتابة ليست سَبيلاً لـمحو اوجاعنا و لكنّ .. وَجَعٌ مَكتوب خيرٌ مِن وَجَعٍ مَكبوت ...
المصرييين اهم 😂😂💜.. احلا ناس والله
... يعني رغم المشاكل حقت الحدود وما بيناتنا ... بس ناس خوة ... ناس عايشين والاحلا اللغه ... حلوة بس عند الصعايدة اما غيرهم لاع ... اول مرة اسافر مصر
.... وعلى قولهم بالجد اووم الدنيا في اماكن بتذكرني بي سوق ام دفسو 😂😂 ده عندنا بالسودان ... وفي اماكن بتذكرني سوق المباركيه ... يلا ده في الكويت 😍... نزلنا في حي اسمو الزمالك تقريبا .. والبيت كان شي عجييب 😃👌... الحاجه الحبيتها وحزت في نفسي في نفس الوقت لمن خالتو حياة وقصي اتلاقو ... قصي كان بيبكي بصوت وانا ماعارفه هو كان في وعيو ولالا بس البكا بكا ومن الاعماق ....
احلا ونسه كانت في الطيارة ... قصي كان في نصنا .... يهبش وينوم مرة في كتف امو وانا اصورهم ومرة في كتفي 🙈❤... وبعمل رايحه طبعا ...
واتونسو وضحكو .... تقريبا كده رجعته الفرحه بين الام وولدها ❤... والباقي الصحه بس وان شاءلله قريب
....
اول يوم بعد سفرتنا ...
رتبت حاجاتي ... خالتو حياة ادتني شريحه طوالي اتصلت على امي وابوي وطمنتهم
تاني اتصلت ع مرام الما وريتها بي سفرتي وابت تتكلم معاي 😂😂 اتصلت ع خالدين عشان يفهمهم انو جات بسرعه وكلها اسبوع وارجع ....
تاني نمممته نومه طويله صحيت بي دقه الباب .... لبسته عبايتي وفتحت .. كان ده قصي ... قالي انا جيعان ...
طيب يياقصي امشي اكل ... قالي لالا انا جيعان ... قلت خلاص طيب امشي اكل مش جيعان 😂 قالي اي جيعان ارح سوي لي اكل ... قلت ليه امري لي الله ورح .... ماشه وماشي وراي .. ذي الشافع 😂😂 دخلت المطبخ فتشت لقيت طماطم وجبنه ... والله ده البعرف اعملو ياقصي وفي حاجات كده ماانزل الله بها من سلطان مافهمت شي غير ده ... عملت ليه سنده .. واكل وانا ذلتي اكلت معاه ... قعد لي في المصطبه .. قالي اقعدي ... قلت ليه طويله يااخ 😢... قالي اساعدك ... قلت ليهو لالا بحاول ... نطيت النطه الاولى وقعت وهو اتفقع من الضحك ... قمته هرشتو قلت ليه تااني القا زول يعمل ليك اكل 😒.... قالي خلاص معليش الزول ما يهظر 😢... قلت ليه خلاص قوم ساعدني ... ساعدني ما قصر قلت ليه يلا امشي نوم بعد الوقت اتاخر وده ماكويس بي صحتك .... قالي همس
قلت ليه احكي ... قالي شفتي هديل يومها
قلت ليه متذكر 😳.. قالي ايوا .. كل تفاصيل اليوم داك متزكرو .... ايهم لمن خدرني واشرف لما مسكني هو وايهم ... ومتزكر ضحكات هديل
كلو متزكرو .... قلت ليه معليش يا قصي شدة وبتزول ان شاءلله تبقى كويس وتبعد عن العالم دي
قالي انا ماعارف هم عايزين مني شنو ... اتا خليت ليهم اي شي ... كل شي وراي وكنت حاسافر بس .... قلت ايه انسى ياقصي ... اهم شي علاجك والباقي يهون
قالي متذكر وقفتك معاي برضو .. ومتذكر لمن سندتيني في السلالم .... ولمن دافعتي عني ... قلت ليه والله كنت تقيل 😂😂 بس بعوضها منك ... قالي انتي عارفه انو مرات الله بيرزقنا بي نعم ما بنكتشفها الا وقت الشدائد ... قلت ليهو الله كريم على عبادو ... قالي النعمه دي انتي 😍... والساعه ديك ... انا انا قلبي رفه ... دددف ددففف دففف _ ده تأثير موسيقي _😂😂❤.... واي الكلام طالع منو سكر سكر ❤❤😍🙈
....
يلا في اللحظه دي خالتو حياة جات .. مبسووطه بي شوفه قصي بيتكلم ... سالها كم سؤال عن الشغل وكده .... والمرة دي فترة استيعابو طالت .... عشان بعد من الدوا البيديهو ليهو اشرف ..... امو انبسسسطت لي حد .... بس لمن رجع لي حالتو بكتتت شدييد ... هديتها وقلت ليها لمن تبكي كده بيتأثر ما تحسسيه انو مرييض عامليه طبيعي وما تبكي ... اتفهمتني ... سقناه غرفتو وقالت حاتبيت معاهو .... طفيت النور ومرقت ... جيتهم زي الساعه 6.. صباحا .. اشوفهم .. كان منظرههم يجنن وفي لحظتها دعييت انو يبقى كويس وترجع الفرحه لي امو ....
.....
اول جلسه
كانت صعبه علي وعلى اموو .... اتصبرنا .... انتظرنا 4 ساعات ....
وقصي دخل في غيبوبه .... دكتور البرت قال انو دي من الاعراض العاديه لي عمليه صعبه زي دي .... حايكون في الغيبوبه دي لي مده 24 ساعه .... ولمن يفيق ح نريحو شويه ونبدا العمليه التانيه
... مافارقت العرفه ولا لحظه وامو ما جف ليها رمش .... كنا صاحيين طول الليله
... لغايه ما فاق صباح اليوم التاني ... ابوي ضرب لي وطمني عليهم كانت معاهم مرام .. نضفت ليهم البيت ...😂 وبتتونس معاهم ...
بعدها قفلت ودخلت انا وخالتو حياة ... كان ساكت ما بيتكلم .... والاج
هزة فيهو ... بس عاين لي امو وانا ماعاين لي 💔.....
دخل دكتور البرت مرة تانيه بعد ما طمنا عليه .... المرة دي كانت العمليه ساعتين وطلع برضو قال انو الحمدلله العمليتين نجحو .... الباقي جلسات عاديه بس ياخد راحتو الايام دي .... طبعا زولنا البرت ده شغال يتكلم انجليزي 🌚.....
بعد 5 ساعات قصي فتخ 😍... دخلت امو بالأول ... طلعت بتبكي لمن بتتشهق
خلعتني شديييد 😳 في شنو ياخالتو مالك؟؟ ! قالت لي قصصي ي
ااهمس رجعع رجع لي ولدي ... رجع للاول ❤😭😭😭 في اللحظه دي عزييت معاها سمممح 😍❤ وحمدت ربي انو رجع لي عافيتو .... الحمدلله ...
جيت ادخل انا بس دقات قلبي ذادت من الخووف ي ربي حايتذكرني 😳... يارب ما تكسر قلبي ... يارب املي فيك كبيير .... دخلت وخاته يدي في قلبي .... قلت لي
هو قصي .... عاين فيني مسافه والساعه دي خلاص قلت معناها مع العلاح نساني ودموعي نزلووو ....
الساعه القالي همس 😳❤❤
ياااخ انا لمن قعدته في الارض .. استعدلت سممح وبقيت ابمي لمن بتشهق 😭😭❤.... قالي علييك الله ما تبكي ... ما تخليني اقوم افك الاجهزة دي وفي لحظتها ضحكته 😂😂... ما مصدققه اصلا ... قلت ليهو انت كويس .... ؟ !
قالي بي شوفتك اكيييد ... ياخ الصوت وهو تعبان والعيون النعسانه وانا وشي بقا يوزع قلوب سااي 😍❤..😍 اريتو قصي اللهننننا ياايوومه
.... قالي قومي خلاص كفاك بكى ... قمته طوالي مشي عليه وقعدته قصادو في الكرسي .... قالي انا كنت عارف انو الله حايعوضني فترة شقاي وعذابي في المستشفى .... والحمدلله .. الله شفاني .... واتعال
جت ... همس انتي جيتني ذي النور وقت الدنيا تضلم بيك .. لا لقيت اخ ولا اب ولا ام ... ولا سند ... بعد 3 سنين جيتي انتي زي الحلم .... في اقل من شهر بس دخلتي حياتي ومليتيها نوور وفرح ... كنتي السبب في علاجي ....
انا بعد اللحظه دي ما متمني شي غير انو الله ما يحرمني منك ❤
انا اتبلمته 😍😍👌😄... ما بعرف ارد على الكلام الحلو ... ماا بعررف نيهائي 😂... سكتته .. دنقرته وخجلته ... قلت ليهو حمدلله ع السلامه ... ياقصي وطلعته وانا مبسوووطه .... وبغني في الممر
باسر هنااي املي ومناي ... خلييك معاااي ... يااغلا ريييد ❤❤... يااخ انبساااطه كده ... تشرح القلب
وكعادتي ... بعد كل فرحه تجيني بصلي ركعه حمد وشكر ... وفي سجدتي دعييت ولي اول مره .. انو قصي يبقى من نصيبي
الجزء 15
الأمر ليس بكثرة الموجودين حولك إنما بمن يأتيك دون أن تناديه، ومن يُربت على كتفك دون أن تخبره أنك مُثقل ......🥀💔.....
.......
....
جاريه وانا شايله طفل في يدي .... جري خوف وكل مرة بتلفت وراي .. الممر كان مضلم ما شايفه شي غير نقطه نوور بعييد كل البع من مكاني .... عندي امل انو احصل النور دة ... وكل مرة بقرب من النور دة بيبعد مني ... لغاية ما سمعت صوت ناس وراي ... صرااخ كواريييك واصواات ماقادرة افرزها هي شنو .... قربت للنور .. وكلما مرة الضو بيكبر لغاية ما لقيت زول واقف جمب في مكان النور ... جريييت عليه شديييد .... وقبل مااصلو وقعت مسك الطفل الفي يدي وانا وقعت ....
صحييييت مخلوعه ... ده نفس الحلم ... الحلم ده حلمتو قبل كم اسبوع .... بس المرة دي الملامح واضحه ...
......
......
بعد مرور سنه من علاج قصي ❤
...
اليوم كان الجمعه ... مع الصبحيه .. .. قاعده في التسريحه بكوي في شعري .... جات مرام ورهف من وراي جابو لي فستان الزفاف ....
كانت اكمامو كامله ... مشبوكه كلها بالدانتيل الرقيق ... فيهو شويه لمعه .... كان استريد من فوق ومن تحت منفوش نفشه ساندريلا .... يعني بيكون الورا اطول من القدام .... شفق جات جارية شايله الجزمه حقت الفستان .... كانت عاليه ودقتها اقرب للشبط ... كريستاليه شفافه ع ابيض ....
امي جات وابوي ... حبوبه ❤😍
ابوي قالي ... جاهزة ياعروستنا ... قلت ليهو لسه ياحاج ماشربت شاي الصباح ...😂 امي طبيعي من قبل اسبوع من تجهيزات العرس هي في حاله بكى مستمر .... وحبوبه توصي فيني ❤
.......
الليله يوم عرسي .... عرسي من # قصي ❤
دقيقه افهمكم 👌😂
flash back :
بعد جلسات العلاج في مصر .... قصي لقى تمام العافيه .... ورجع لي كامل وعيو ..... رجعنا السودان .... وانا رجعت لي خدمتي ... في ذات المستشفى .... اما قصي كان دايما متواصل معاي .... لحد ما فييوم اتقدم لي ... وين؟ ...! متزكرين مرة كان وداني مكان فيهو سبورة مكسرة .. المبنى بتاع العاملين القديم ... بس هناك 😍...❤ وفي اللحظه دي حسيت انو احلامي ماشه تتحقق وحدة ورا التانيه .... اتقدم لي ابوي في نفس اليوم .... والحاج وافق ...☺... حبوبه بس دقت حرس قالت كيف تعرسوها لي مجنون ... معليش حبوبتي خرفنت شويه 😂😳 مجنونه انا هي ماشافتو بقى كيف بعد مالقا العافيه ... لمن جا وشافتو قطعت نور وكهربا 😂😂...😂 حبوبه وبعرفها .. استلمت الونسه مع خالتو حياة وقصي لغاية ما رجعو ..
خلصت الشهر ونص حق الترينيج .... بعدها قعدنا عديييل واستعدلنا لي هدييل وايهم ... في الفترة دي عبدلله ومها رجعو السودان ... مها رجعت بي محمد ...❤😍 الله عوضها بي محمد نساها وجع حمد ... والحمدلله كان سليييم وطبيعي .... مها محاميه شاطرة .... وفي الفترة دي تكتكنا معاها لي هديل وايهم .. وكيف نرجع املاك قصي وخالتو حياة النهبوها ..... عبدلله كان طااير من الغرح بي رجعة صديقو قصي .... كل مرة طالعين ونازلين سوا ❤
وخالدين كلمني انو داير مرام رسسمي .... شجعتو 😂 قلت ليه امش اهرشها دايما في حالة خوف منها هسا مرام دي لو قلت هووف بتطير ... وبعدين البت ا بتحب الراجل يطاوعها اهرشها بس ...👊 قالي ده قولك ... قلت لييه ايي ...😂
المهم ظبطه ليهم امورهم ومرام بعد هرشوها عزززت ووافقت بي خالدييين .... مترين وشبرين #.. خالد _ مرام حاليا متزوجيين ليهم شهر ❤😍
رهف بايرة ذي ماهي اصلا لو بقت في حالتها دي مافي زول بيتقدم ليها 😂
شفق الغموض ... لسه ماعارفين ليها جديد لكن قادرة هي ممكن نتفاجأ بي عرسها قبلي ....😂
وقت التنفييذ :
مها نظمت الاوراق القانونيه البتثبت انو الاوراق والملكيات حقات ثنائي لظى 😂 كيفني الاسم ... مزورة
والاجراءات دي كلها هم ماكنو عارفين بيها
لغايه مافي يوم استدعوهم في المحكمه وهم ما مجهزين دفاعهم ولا اي شي ....
خسرو القضيه وفي نفس الوقت الاملاك .. وبقو ع الحديد ةاي شي رجع لي اسيادو ...... ايهم وهديل اتسجنو وفترة هديل كانت اطول من ايهم ... ماعارفه السجن حايكون معاها كيف الويفر دي 😂😂 لكن عجبني ليها واللهم شممااااااته 👏😂
فرح ... قصي اكتشف انو راجلها اتزوجها عشان القروش ... هو نفس طينه هديل ...
واكتشف انو اشرف كان ناوي يعلقها ويعرسها ... بس هي كانت مصدومه من زواجها الاول ... ورفضت وكان في صالحها
... اشرف الوحيد اللان حايم والقانون مااتنفذ فيه لانو مافي عليه دلييل يثبت انو متآمر معا ثنائي لظى .... وماعارفين طفش وين ... حااسه انو هديل وايهم ما ورطو اشرف معاهم لي هدف ... ماعارفه بس احساسي ده قريب انو يكون في محلو ....
عمتي ابتسام الصغيرة ... اتذكرتوها !! يلا دي الكشه جابتها...😂😂😂 وقاعده مع عماتي الاتنين ديلك ... وراجلها رجع البلد يشتغل .. يلا شرا تلقا العملو ما هين ... بس عزمتهم عرسي ... عاد انا بت اصول ..✌😌😂
خلال السنه .. قصي سافر قطر ثبت رجلو هناك وكون ليهو شركه ... وعمل منظمه لرعايه المعاقين والمكفوفين .... والخطه الثانيه انو يعمل مستشفى نفسي ... قالي انتي وباقي مجانينك تشتغلو فيها ...😂
لسه هي قيد الانشاء ... خالتو حياة نزلت معاش بعد ده .... بي ارادتها وسافرت السعوديه للحج .... وقعدت مع
اختها هناك .... بس وعدتني انها تحضر عرسي ....
العريس اصحابو عملو ليهو حنه ظاابطه ... ماحضرتها بس حبوبه مشت كشفت 😂
وانا ما حبيت اعمل حنه بس صحباتي عملو لي قعده في سطوحنا .... ومرام الكلبه 😊❤ كانت مصوره فيديو لي القعدة ونحن ماعارفين ... حضرو قصي ❤ لكن اتفضحته فيهو 😂 عرف الحانب التاني من شخصيتي ... هو كان شايفني انو زوله هادئه وعاقله وكده 🌚 بس تأتي الرياح بما لا تشتهي السفن 😌✌....
والليله من الصباح بديت اجهز لانو العرس نهاري 😕❌... وحانسافر ب لليل وييين؟ ! ماشين تايلند 😍❤ قالو فيها جزر وبحر وطبيعه كده من المووت ❤... جهزوني صحباتي .... مرام ميكااب ارتست ... والله اتوقعت انو اطلع مبشتنا وذي مكياجات الخلايق خلايق ديل 😂 لكن عزووني والله انا ذااتي ماعرفت نفسي ...
# وهنا بوجه نصيحه للشباب ... اوعى تتكسر في البت الممكيجه ... البت الممكيجه اوعك تتكسر فيها ... اعرف حقك قوليها غسلي وشك وبعداك نتفاهم .. _😂😂❤ ماعملت الا الواجب والله 😊🙈
.....
بعد ما جهزت وشفت نفسي في المرايه ... وجات حبوبه بكيييت فيها قدرتي لمن خربت االميكاج والله بكيت فيها اكتر من امي ... ياخ حبوبه دي فردتي وونيستي ... امي بتكون في الشغل وابوي نفس الشي هي البكون معاها ... توصياتها وامثالها وتعليقاتها على بناتها ❤
قصي جا ... وشتغلت العربات في شارعنا بوري ساااي ... وتيييييت تييييت 😍😍❤ خالدين وباقي اصحابو عاملين حفله موسيقيه بي البوري 😂.... وانا وطالعه لاقاني عمو سعيد وحموودي ... لابس حلابيه قررض بس ماشاءلله .. شاغلتو كعادتي ... قالي ياابت انت عروس اخجلي شويه 😂😂😂 قصي قاليهو وريها ياحمودي ماباقي ليها الا تمسكني وتسوق العربيه 😂😂... والمفاجأه انو سقت العربيه 😊😂😂😂 والله حلفت قسم الا اسوقها .... والناس دي فقعت ضحك ... ابوي قالي سوقيها يابتي .... اما قصي قالي وانا العريس انا المفترض اسوق 😳 همس الله يرضى عليك اعقلي ... ابيييت ابييت الا اسوقها ... سقتها وهو ركب جمبي والله بضحك ضحك ...😂
وفي الطريق قالي انو انا الليله طالعه قمر وحاجات كده 😁❤... يلا اوريكم عادة في قصي ... ما بيحب يعبر كتيير ذي الشباب التانيه يعني بحس بي الداير يوصلو لي من طريقه تعاملو ... وده احلا شي بالنسبه لي .... للاان لا انا لا هو مافي زول صارح التاني بي حبو 😊... لكن تعاملنا مع بعض واحترامو لي اثبت لي انو بيحبني واكثر ولا لما يقولي انتي نعمه 😍.....
العرس تم ....
والجرتك كان احلا من العرس ...
صحباتي لبسو تياب في الجرتك ...😂😂😂 مرام قالت الا تتجرتك تاني ... خالدين ده حمر دنقر صنقر لكن حلفت الا تتجرتك وهو يتجرتك معاها ... قاليها بعد ماشاب ودو الكتاب 😒😒❤
# المطار ....
اتملا ناسنا وحباينبنا .. صحباتي والاهل وعماتي جو 😂
... يعني كانو ناس كتيرة وماعارفه ليه يعني جو ... بس حسييت انو اخر مرة حاشوفهم فيها ... بكييت فيهم كلهم وامي وابوي .. شلت رضاهم حبوبه .. خالتو عسجد ... اكتر زول اتجرس فيني مرام مع انها سافرت وجات ما بكيت فيها كده ... بس ماعارفه ... قالت لي حاسه ماحاشوفك تاني يااهمس ...... دايرين يقتلوني 😂✋
خلصنا بكى ووداع ... وموعد طيارتنا جا ...
ووصلنا تايلندا ❤❤😍

الليالي التي تخلو من صوتك وموسيقي مصطفي سيد احمد عقيمة هي مميتة حد الوجع
الحياة من دونك علقمية لا ت طاق
كل الاشياء تفتقدك
بالرغم من وجود احبتي حولي ولكني خالي تماما من غيرك
وحيد برغم الجمع حوولي
وكانك كل الحياة ....
اليكي يامن فقدتك العين ... ولم يبرح مكانك القلب .....
افتقدك 💔''
.....
رحلتنا لي تايلند كانت حلووة لي درجه ...❤😍😍 غايتو عديتها لي قصي كلها جنون وشغب وجري ونطيط ... وهو كان مستحملني والله 😂 هو هادئ لي درجه ❤😍 وانا شيطانه لي درجه ....😂 مااحصل زعلني ولا صرخ فيني ولا ضايقني لو بي قول او بي فعل .... دايما بيحكي لي عن ماضيه وانا بحكي ليه عن مواقغي الكلها ضحك وجن ....
اي لحظه بتمر علي لو كانت لحظة حلوة ولا مرة ... حياتي كلها من وعيت وعرفت اكتب لغايه اللحظه مسجله في دفتري ... كان جابو لي جدو الله يرحمو ...❤❤ الدفتر ضخم .... كاتبه فيهو كل تفاصيلي يعني لو الزول داير يعرف حاجه عني بس يشوف الدفتر ده
......
قصي كان دايما بيقولي انو هو ماعرف للسعاده طعم ونكهه الا معاي ❤
حتى مسميني في التلفون # شيطان _ قلبي 😂😂😂 ومخصص لي نغمه كده حقت كواريك وجوطه ....
كم مرة شاكلتو قلت ليهو غير النغمه بس شيطانه قلبك شيطانه قلبك لكن النغمه شينه .. زي حقت ناس افريغيا ديلك البيلبسو قش 😂 بس يااهم ذاتهم
قضينا شهرنا وكانت احلا ايام ❤
مانزلنا السودان طوالي مشينا قطر واستقرينا هناك ... امي وابوي صحباتي كانو متواصلين معاي دايما ...
قصي كان دوامو طوول اليوم ما بيجي الا متأخر ....
وفي يوم جا لقا حالتي بطاله .... صداع وهبوط هو ذاتو لمن اتخلع طوالي مشينا المستشفى ... بعد كم فحص وكم اجراء
قالو ليهو قصي محمد ... زوجتك همس بابكر احمد؟ ...! قاليهو ايوا
قاليه مبروووك جاييك طفل ❤❤😍😍😍
قصي مااستوعب الدكتور بيقول في شنو ... شغال ليهو قلت شنو .... عيد تاني ❤😳.. الدكتور مبروك مستر قصي زوجتك حامل ..... قصي غطى ووشو بيديهو وبقى يقول يالله ي لله ...❤
الحمدلله 💜
الدكتور خلانا وطلع .... جرى كرسي وقعد قصادي .... مسك يدي ودنقر فيها ... مااحس الا بدموع حاره في يدي .... لمن خلعني 😳 ققصي مالك بتكبي ليه ... ماعيز يكون عندك طفل ؟ ..! البكا شنو يا زوول 💔😳
قالي يااخ انتي ابو الجن 😍 ... معقووله انا ما مصدق انو حايكون في زول تاني في حياتي شايل ملامحك ... وجنك وهبلك ده .... حاكون مسؤول عن مجانين انا 😍...❤ ضحكني ضحكك 😂😂
قلت ليه يعني افهم انك مبسوط؟ 🌚
قالي لو شلتك وجدعتك بي الشباك ده غلطان ...😒 قلت ليه الحتضرر انت ماانا ....😂😂 قالي فعلاا انتي لو حصلت ليك اي شي ممكن ارجع لي حالتي واكعب ....
قلت ليهو لا ياقصي ..😳 وين ايمانك بي ربنا ... ويين صبرك ... لاذم تعرف انو في الحياة دي اي شي كاتبو ربنا لينا في اقدار ونحن كامؤمنين ماعلينا الانؤمن بالقدر دة لو خير او شر .... ولو حصلت لينا مصيبه مفترض نصبر ... قالي ونعم ب لله .... ممكن نغير السيرة؟ !
قلت ليهو نغيرها كيف 😕
قالي لو قلت ليك انو حانرجع الفترة دي السودان رايك شنو؟ !
قلت ليه احللف ...😍😍😍 قالي ان شاءلله نرتب امورنا وتسافري تكوني جمب امك تساندك عشان ما تحسي بالوحده ... قلت ليهو وانت ...😢 قالي انا معااك حافوتك ويين يابت ....❤😊 ياااخ االشخصيه دي عندها كلام كدة ... بيجهجهني جهجه ❤😍
رجعنا البيت وانا بيمشو فيني زي الاطفاال خطووة خطووة 😂...😂 في الشارع كان سايق براحه .... وفي الطريق شغالي ... اعملي حسابك .. ديري بالك ... قومي براحه ... اخدي نفس 😂😂😂😂 ما كدة ياقصي .... الناس دي كلها حملت وملت الواطه ... بيمشو يجيبو الحطب ويكسروه كمان ..... قالي والله لئيمه لاءءامه 😂😂😂😂
في نفس الاسبوع حجزنا ورجعنا السودان .... امي 💜
.. 💜 ابوي ... حبوبه ... مرام .. خالتو حياة ❤ وكل صحباتي ...
... استقبلونا احلا استقبال ... والضبايح والكرامات ... وامي والدلع ❤😍
..... قصي قال انو هو ما بيرجع بيتو القديم حتى خالتو حياة وافقتو الراي ... اشترا لينا بيت قريب من حينا .... يعني كم خطوة وامشي لي ناس امي 😍😍❤
....
بعد 7 شهور ✨💫 يوم قمته لي جني وقلت كدي امشي ازور ناس امي ... عملت لي كيكه ظابطه 😂
قصي كان في الشغل ... والليله اول يوم مااكلمو اني مارقه مكان ... قلت اصلا ناس امي جري وبرجع والمسافه ما بعيده .... قفلت باب بيتي .. شلت مفاتيحي وكيكتي ومرقت ... الوقت كان ذي 1 ضهر ... والشارع فااضي ... وانا ماشه بفكر .... حاكون زوله مسؤوله ... وبدل ماكنت مسؤله عن قصي بس حاكون مسؤوله عن نفرين ❤
لي لحظة اسمع زول بينادي فيني من بعييد ... همس يااهمس ... اقيفي ... فبلت لقيتو 😳😳😳.. دكتور اشرف؟؟؟؟؟ !!!!
داير شنو ده اكيد داير يأذيني .... ولسه بينادي فيني اقيفي دقيقه ....
دقيييقه يدقك الضريييب شقااق العناقرييب يدقووك الاربعه الما يتونسو مع بعض .... دقيقه قاال ...😳👌
ياكرعيني قومي ارح .... والله جريت جري واقبل هو لسا جاري وراي .... وانا جاااريه
الشارع كان طويل وفاضي ... يعني المسافه كبرت لي ... او انا مشيت في شارع غلط ... المهم انو انا جاريه ونسييت في اللحظه دي انو انا
حامل في الشهور الاخيرة .....
حسيت بي راسي لافي ... بطني وجعتني وبرضو ما وقفت جرري ... جرييت جرري
لغايه مالقى في اخر الشارع عربيه ... بقيت ااشر ليها ... وبقوليهو اقيييف اقيييف .... وقفت .. نزل منها قصي مخلوع طبعا ... همس ده شنو مالك ... وانا في الساعه دي اغمى علي ....
فتحت عيوني وانا في غرفه بيضاا كلها .... مااسمع الا اصوات ناس جمبي ... الالوان شويه شويه بدت توضح ... اشوف في الحيطه معلقه صورة طفل .... وفي بلونات قبلت جمبي لقيت امي وحبوبه .... امي قالت لي حمدلله ع السلاامه ... حبوبه قالت لي قالو بيفاجؤو الناس كدي ياابتي .. ولادتك ولادة الحظ ياايووومه وشاالت وزغردددت ❤...😂 انا شويه ماقادرة اتكلم .... شويه كده دخل ابوي وباسني في راسي ... قالي حمدلله ع السلامه ياشفقانه 😂... قلت ليهم الحاصل شنو .... قصي جا داخل وشايل طفل في يدووو 😍😍😍❤....
بقيت اعاين فيهو كده ... قالي ااي دي بتتك 😂 يوم كامل انتي نايمه وما شفتيها .... قلت ليهم يعني انا ولدته 😂😂😂 والله شويه راسي جاط ...
قالت لي امي .. اي بتك بت 7 شهور ... ذيك كده ... قلت لييهم بت؟؟ 😍😍😍😍😍!
جيبها لي ياقصي ....
شلتها وبقيت اسمي عليها وقريت ليها في ودانها قصي قالي همس ... ده اسمها
قلت لي سميتها همس؟ !😍... قالي ااي يكون عندي همستيين في بيتي لكن اساميكم عكسكم تمااما 😂 الام بتاعت شغب وصريخ .. والبت من ولدوها حلفت ما تسكت الا قبل شويه 😂..
قلت ليهم اشرف ده كان داير مني شنو ياقصي ؟ !.. قالي ما تشغلي بالك بيهو اتصرفت معاه ... قلت ليهو هو عايز شنو تاني؟؟ 😭...!😭😭 قالي اهدي بس ما حايتجراء ياذيك تاني ... حاليا في السجن ✋💥...
طلع قصي .... طبعا لقيتو جاب لي دفتري .. عارف انو اللحظات دي من اهم اللحظات العشتها في حياتي .... # همس بتي ❤
جبت دفتري ..
:.....
يااسلاااام ..... احلا نعمه رزقني ليها رب العباد بعد قصي انتي ياهمس .... مع انو تعبتيني في ولادتك 😂... يلا اقري الكلام ده واتذكري كوويس ... انو الدنيا ذي ضل الضحى ... دايما اعملي عملك لي قداام .... ما تخلي الزعل والحقد يأثرو علي شخصيتك .... انتي طيبه وقويه ... خلي الناس تحبك .. قدمي الخيير واتذكري انو ربنا ما بضيع حق زول ....
للزمن داك بتعرفي اكتر عن شخصيتي ... وحايحكو ليك خالاتك الما ولدتهم حبوبتك 😂 مرام .. رهف شفق ...💜
قفلت دفتري دة وجاتني زممه ولفة رااس .... حسيت لي اول مرة بي خووف ..... شعوور شق قلبي شق ... حسيت انو ساعاتي في الحياة دي قربت تخلص .... وانو خلاص مفترض اودع اهلي وناسي واطلب منهم العفو ....
مش بيقولو المفارق الناس بيحس ...
انا حسييت بي اني خلاص ....
امي جاتني ... قعدت جمبي ومسكت يدي قالت لي خلاص كلها 3 ايام بس ويخرجوك ... قلت ليها امي .... اعفي لي ... قالت لي عافيه لييك يا جنوو مالك بتقوليها كده ... كانك مودعه 😂... قلت ليها ما معروف الزمن يمه .... الليله انتي معاي وجنبي .. بكرة حافقدك اكتر زول ❤
قالت لي يابتي قولي بسم الله انا غايتو الله يطول عمري واشوف حسنيين وعوض وابكر بتاعنك .... قلت ليها ديل اولادي ان شاءلله 😂😂😂..😳 ابوهم قصي وامهم همس نسميهم كده ..😂
قالت لي غايتو نااوية الجاي لو ولد بسمييه انا ... قلت ليها الله يحينا للجاي لكن هسا ياامي همس بتي دي لو انا بقيت ما جنبها ربيها ذي ما ربيتيني .... عايزاها تكون ذيي ... 😍 في اي شي ... احكي ليها عني كتيير ما 💜 تحسسيها اني ما معاها .. امانه في رقبتك بتي دي ياامي ☺❤.... قالت لي انتي جنيتي ولا شنو يابت .. تكرهي الزول الونسه معاك .... وقامت فاتت 😂😂😂😂
شويه كدة قصي جا وجاب لي باربيكان ... ممنوعه منو بالمناسبه لكن انا قلت ليه لو ما جبتو لي بتك ح تطلع مدمنه مخدرات 😂😂😂😂 صدقني والله .... المهم استعدلت سممح .... وقعدته قلت ليهو قصي .. قالي احكي 😂 قلت ليهو لا ياقصي وين الرومانسيه حقتك .. وين عيوني ووين روحي ... احكي ... يحككوك بي حجر قول اميين ... قالي كده برضو يااعويرة 😂😂 قلت ليهو اسمعني طيب 😂👊... قالي معاك ... قلت ليهو العاجبك في اسم همس ده شنو .... قالي عشان هو اسمك ... قلت ليهو داير بتي تبقى ذيي في المستقبل؟ ! قالي نسخة طبق الاصل ... قلت ليهو طيب هاك ده الدفتر حقي كاتبه فيهو كلل صغيرة وكبيرة في حياتي من ما وعييت لغايه اخر لحظة ❤ قالي كبيير عامل ذي حق الملووك القديمين دييلك ... قلت ليهو ده جابو لي جدي زماان
قالي عاارف والله حكيتي لي قبل كدة 😂😂😂... جلحاتي اتشايلت .. المهم 😐✨ لمن بتنا تكبر وتبقى وااعيه للبتقراهو اديهو ليها .. قالي وانتي .. قلت ليهو للزمن داك انا لو في ما بيحتاج تقراه 😂.... قالي قمنا للسغاله ... قلت ليهو بالجد والله ... ده طلبي الوحيد بعد الباربيكان ده 😂 قالي امسكي الدفتر ده عندك ... مافي شي بيجيك باذن الله وس
وسجلي فيهو لحظات حياتك 😂 العايزاها ..... وجونير همس حاتربيها السنير 😂❤ ابتسمت ليهو كده
وطلع ....
راسي لفه شدييد وحسيت رجليني بردو ....
ابوي .... ابووي بقيت انادي فيهو ... جاني قصي قالي مالك في شنو ... قلت ليهو نادي لي ابوي ياقصي ... مشى نادى ابوي وجو الاتنين متوترين ... ابوي قالي مالك ياابتي وليه عرقانه كد
ه .... في شنو ... قلت ليهو ابوي .. اعفي لي وارضى عني ... قاالي عافي عنك يابتي ... مالك حاسه بي شنو ... بقيت اشيل نفسي واقوليهو العفو .... اعفي لي بس ....
قصي جرا نادى الدكتور ...
على لسان حبوبة ❤:
دخلنا على همس بعد ما طلع الدكتور وقالينا البقاء لله وإنا لله وإنا االيه راجعون .. الله يصبركم عليها .... عسجد دي وقعت قبلها اما بابكر ولدي ياحليلو جرى هلى غرفة بنيتو وقعد يبكككي بي صوتو .... اما قصي ده مسك اادكتور من ياقتو وعيونو قلبن نار بس ... دق الدكتور ده دق .... وبيقوليهو ما تقول كده اووعك تقوول كده امشي شوفها هي حية .... والناس دي اتلمت فوقنا ... خلق كتييرة خلااص ... اما انا شلته خطواتي ياالله يالله حصلت بنيتي جوة .... حلييلها وشيشها الابيض خشيمها الباسم الزوله الضحوكه الما زعلت زوول منها قبال كدي ..... يدينها كانن تلج بس وبابكر ده يهز فوقها ساي ... الا بس شلت الصبر لكن وجعني ليها اغلا من بناتي هي ....
ربنا يرحمها ويتقبلها قبولا حسنا يالله ...
........ قصي اتجرس شدييد خلاص .... ودخل في صدمة لي مدة كم يوم ... الا امو جات وذكرتو بي كلام بتي انو الصبر مفتاخ الفرج .... حتن بقى يتحاوب مع الناس .... اما صحبتها مرام ... دي ... بكت قدرتها واغمى عليها كم مرة هي عشان حامل .... عسجد قالت ليها بتعذبيها كدة ..... ماهاين عليها صحبتها ....
ربنا يرحمك ياابتي ... ويصبرنا على فجعتك .
... وبعد سنتين حبوبة اتوفت 💔
.....
بعد مرور 17 عام '~:
ابوووووي يااابوووي ....
همممم
ابوووووي قوووم ياااخ ... انا ماشه المدرسةه
كويس .. واتقلب على جهتو ا
لتانيه وكمل نومتو ...
ياابووي يااخ ما معقوولة كل مرة تاخرني بي سبب المصروف يوم بنهبك انا
قالي ما بتلقي مفتاح الخزنه
كده ياابوي صح .. طيييب
مشييت جبت لي كوز مويه ... وكششششح في وش ابوي 😂😂😂😂 قليلة ادب انا ؟ ! هووي مش ابوي بكشحها فيهو انتو مالكم ...
قالي ياابت الكللب والله مااخليك ... قام سكااني البيت كلوو ... حبوبه عسجد كانت في المطبخ جات طالعه شايله صينيه الشاي ... قمته ادسيت بي وراها ... قالت ليهو قصي ياولدي صباح الخير 😂 قاليها يمه ... شوفي بتك دي ماخاتاني ابوها نيهائي .....😡... بيجي كده ياامي تكشح ابوها بالمويه .. وصبااح النور 😂.... حبوبه مسكتو الصينيه وقرصتني من اضاني .... قلت ليها حبوبه ليه القساوة دي وانا بكورك ... خلاص تووبه والله اخر مرة .. وااااعععععي ياحبوبه فكيني يوووخ ... قالت لي اوعديني ... قمته كلكتها وقلت ليها مااام 😂...😂😂 جرييت خليتهم يضحكو ... ابوي بابكر اداني قروشي وقدر مصروفي مرتيين 💃💃✌... الترحيل جاني وانا ماشربت الشاي ... وكالعادة خليت عمو محمد ود الجيران يوصلني
الود عمرو 27 سنه ... ده كدة طفررة هو سممح النصييحه ووجييه وراايق كدة
يلا مشرقه ليهو ما وريتكم .... ابوه جدي سعييد صاحب ابوي بابكر الرووح دايما بقعد معاهم وبونسهم بعد المغربيه واجيب ليهم الشاي وكتاب الادب عشان يسمعو لي .. انا بكاويه بقوليه ععمو حمودي . مرة قالي اقعدي قولي عمو حمودي لغاية ما اقطعها ليك الكلمة دي ... قلت ليه كيف يعني؟؟ !🌚 قالي الصبر بس الايام جاية .. ماعايش واقعو نيهائي 😂😂 شلت منو مصروف هو برضو .... ودخلت المدرسه ... المديرة حلفت تدقني 😳 وانا حلفت ماادق ليها .. قامت لممتني الوساخه حقت الحوش .... وكالعاده جيت داخله الفصل الحصه التالته .... وبعده انا اولة الفصل 👏😌... صحباتي اريج ومها وسهيله ... وهمس ... همس بت خالتو مرام .... صحبة ماما الله يرحمها ... والله شايله الاسم بس لكن ما ذيي ولا ذي امي .... البت هاديه لي درجه لكن هي صحبتي وما برضى فيها .. ولما اقوليها همس خالدين بتزعل لمن تحرد الغطور ....😂😂😂... انا وهي من قمنا سوا انا الشكاله وباخد ليها حقها وهي الضحيه ....
حاليا نحن ممتحنين شهادة سودانيه
وادبييييين يارسول الله 😍❤
وانا بإذن الله ناويه اجيب درجه وادخل نفس مجال الحجه الله يرحمها .... # علم _ نفس ✨....
انا ذي امي في حاجات كتيييره ... بشبها شدييد .. شايله ملامحها كلها وصوتها ومشيتها واي شي ... ده ابوي بيقولي كده ... لكن جني ذايد حبتيين ✌😂
قبل فترة اداني دفتره حق اليوميات 😍❤ قريتو كلو بي ادق التفاصيل .. وعدتو تااني وتاالت ورابع ... وحاعيدو لغايه مااحفظ كل حرف في سطورو ....
بابا ما عرس نيهائي الغكرة ما خطرت في بالو .... قال بعد امي مسخو عليهو بنات آدم 😍.... اكتغى بي تربيتي .... عشنا مع حبوبه عسجد وابوي بابكر ... وبشاكلوني دايما لي اقولي لي حبوبه عسجد حبوبه ولي ابوي بابكر ابوي ....
يلا ده سر بيني وبين امي الله يرحمها وصتني بيهو حبوبه الله يرحمها ويحسن ليها ❤...
المركب ماشه ... والبحر موجو ما بيقيف
كده الحياة بتدينا الحلو والمر ... بتشيل مننا الغالي وبتدينا بدلو الماس ....
الصبر بس هو البيخليك سااند نفسك في الدنيا ... المواقف الصعبه بتمر علييك في الحياة بس انت كيف تقدر تحلها ...
...
مقولة امي دايما ... خليك قويه وانا كدة ....
....
# أدمنتك _ عشقا
ماقصدته ادخل في قلوبكم الحزن بس لازم نعرف انو الحياة فيها يمين وشمال ... جانب حلو وجانب مر
المغزى انو مهما فقدنا ن
اس غاليين علينا في حياتنا نخت اعتبار انو الناس دي ماغالين على ربهم هم امانه ورجعت ❤
انو العترات البتلاقينا في الحياة لاذم نلقاها بي الصبر وقوة التحمل
... انو الابتلاءات والمشاكل ليها حل في الاخير
وانو دراسه علم النفس دراسه سمحه 😂👌
.....
مع آخر خيوط الليل ... نسمات الفجر بدأت تداعب اغصان الاشجار .... صوت الاذان تجلجل في الارجاء ليطفي عبقا على الاسماع ....
امسك بيوميات زوجته الراحلة ... إختار آخر ورقه من اليومية . .. وأدرج :
....
في وسط الحشود .. وحينما اكون مغمض العينين 💜
..... وحولي الاف الاشخاص من كافه الاجناس ...
استنشق ذلك العطر الذي لا ينفك ان اعتاد عليه كاالاوكسجين ... حينها وفقط .. اميزك
نعم انت ... وهل يغبى علي عليل عطرك ...
ام ترنيم مشيك .. تكاد تكون كصوت اجراس علقت لي منذ صغري ... ومازالت عالقة في مخيلتي
..... تغنييت بك ... انا ذاك الولهان الذي اصبح كالمجنون الاجرد حافيا ... ذاك المتيم ... الذي احتويته ...
إسمك ... كل ما سئلت عن صباحي او مسائي
كيف حالك ... فقط اردد اسمك
اقولها امام الملاء
تعلقت بك ♡
احببتك ♡
..
اصبحت كالذي التف حول الكعبه قائلا
اللهم زدني حبا بليلى ♡
نعم ... ك ذاك المهوس اصبحت انا
# إفتقدك ❤ مازلت
بقلم هبة احمد
تعليقاتكم على الرواية😴🔥♥️
من الروايه الجايه النشر حيكون ذي اول #10_حلقات مقسمه ع صباح ومساء وبعد بنخلي يوم قاب للتعليقات (لو تعليقاتكم ضعيفة بلغي😐)

